qundao/data-zh-poetry huggingface dataset:
途中作
作者：彭汝砺
朝代：宋
体裁：五言律诗

穷冬尚羁旅，行色太凄凉。白雪园林好，红尘道路长。暮云寒不散，斜日淡无光。夜宿溪山静，清风满肺肠。
途中和君时
作者：彭汝砺
朝代：宋

相望不相见，一步一回头。况汝将有适，前路正悠悠。土壤去宛叶，星躔近斗牛。不知明之日，何以解吾忧。闻君欲脂车，辗转睡不安。忧心顽如石，百计不可宽。鸤鸠祇在桑，归雁乃云端。一瞻百叹息，强饮终无欢。
途中和君时·其一
作者：彭汝砺
朝代：宋
体裁：古风

相望不相见，一步一回头。况汝将有适，前路正悠悠。土壤去宛叶，星躔近斗牛。不知明之日，何以解吾忧。
途中和君时·其二
作者：彭汝砺
朝代：宋
体裁：古风

闻君欲脂车，辗转睡不安。忧心顽如石，百计不可宽。鸤鸠祇在桑，归雁乃云端。一瞻百叹息，强饮终无欢。
途中奉寄
作者：彭汝砺
朝代：宋
体裁：七言律诗

水涉山行歧路长，思亲一夜鬓毛霜。纷纷枝上慈乌宿，肃肃云中鸿雁行。活计一行随梦幻，生涯好去老耕桑。知君合续南陔赋，万里因风数寄将。
途中寄君时弟
作者：彭汝砺
朝代：宋

邮亭车马日纷纷，可遂尘埃老此身。燕子恰如曾宿客，雁奴犹是未归人。晚云明灭初收雨，朝日阴晴拟放春。花木一时浑自好，寄声华发莫争新。天晴日驭去迟迟，恰是春风中半时。柳色笑花须似锦，雨声欺雪故如丝。迁乔他日吾求友，发药明朝汝得师。乐事信知人不及，异乡同有拜亲期。
途中寄君时弟·其一
作者：彭汝砺
朝代：宋

邮亭车马日纷纷，可遂尘埃老此身。燕子恰如曾宿客，雁奴犹是未归人。晚云明灭初收雨，朝日阴晴拟放春。花木一时浑自好，寄声华发莫争新。
途中寄君时弟·其一
作者：彭汝砺
朝代：宋

邮亭车马日纷纷，可遂尘埃老此身。
燕子恰如曾宿客，雁奴犹是未归人。
晚云明灭初收雨，朝日阴晴拟放春。
花木一时浑自好，寄声华髮莫争新。
途中寄君时弟·其二
作者：彭汝砺
朝代：宋
体裁：七言律诗

天晴日驭去迟迟，恰是春风中半时。柳色笑花须似锦，雨声欺雪故如丝。迁乔他日吾求友，发药明朝汝得师。乐事信知人不及，异乡同有拜亲期。
途中早起寄兄弟
作者：彭汝砺
朝代：宋
体裁：五言律诗

为惜庭闱别，方惊道路难。醉怜山月古，病怯野风寒。驻马询农耜，临溪问钓竿。新诗如有得，写染寄归翰。
途中有感
作者：彭汝砺
朝代：宋

维楫阗江海，轮蹄溢道途。微晴困炎暑，一雨厌泥途。天意自虚淡，物情空叹吁。是非今可卜，吾意独何虞。
途中有感
作者：彭汝砺
朝代：宋

维檝阗江海，轮蹄溢道途。
微晴困炎暑，一雨厌泥途。
天意自虚淡，物情空嘆吁。
是非今可卜，吾意独何虞。
途中见接伴曰三得家书因作是诗寄候
作者：彭汝砺
朝代：宋
体裁：五言律诗

谁似老胡喜，一朝三得书。去家长念汝，触事独愁予。水冻鱼全少，天寒雁更疏。三冬多壅热，安否比何如。
途中食菜戏成呈诸僚友兄
作者：彭汝砺
朝代：宋
体裁：七言绝句

草草盘蔬村野中，粗疏祇似旧家风。猫儿虽有湖南笋，勺子即无江外菘。
逢姜二兄
作者：彭汝砺
朝代：宋
体裁：五言律诗

阒寂桐江地，羁栖远客魂。别家惊节换，此意与谁言。忽尔声容际，悠然信义存。此时皆逆旅，何日共归轩。
道中
作者：彭汝砺
朝代：宋

湖天冬不雪，山地晚多风。岸草犹全绿，村花或自红。差池岁聿暮，寂寞雨其濛。南北随蓬转，浮生旅寓中。
道中
作者：彭汝砺
朝代：宋

湖天冬不雪，山地晚多风。
岸草犹全绿，村花或自红。
差池岁聿暮，寂寞雨其蒙。
南北随蓬转，浮生旅寓中。
道中时有山水之遇因用林字韵
作者：彭汝砺
朝代：宋
体裁：五言律诗

我今倦尘土，邂逅得幽林。云外千山色，溪边万竹阴。还憎俗吏态，稍快野夫心。世事非樽酒，天寒不自禁。
道中每至山寺辄迟留久之
作者：彭汝砺
朝代：宋

杖屦徜徉信所之，偶逢佳致即忘归。舟帷不系东西去，云似无心在处飞。岁月漫能催我老，江山可复与人违。一廛未足南陔志，静笑浮生事事非。
道中每至山寺辄迟留久之
作者：彭汝砺
朝代：宋

杖屦徜徉信所之，偶逢佳致即忘归。
舟帷不繫东西去，云似无心在处飞。
岁月漫能催我老，江山可復与人违。
一廛未足南陔志，静笑浮生事事非。
道傍松竹
作者：彭汝砺
朝代：宋
体裁：五言律诗

细细松千叶，纷纷竹万枝。寒声落幽径，碎影出疏篱。冷逼风霜劲，清舍雨露滋。不须稂莠念，自有岁寒姿。
道遇施户曹口占寄君时
作者：彭汝砺
朝代：宋
体裁：七言绝句

阴阴作雨祇漫漫，今日虽霜未苦寒。归去襄阳见吾弟，为言道路且平安。
邻鸡
作者：彭汝砺
朝代：宋
体裁：古风

邻鸡号清晨，客子起长道。二仪久风雨，百里生泥潦。高山险难登，钝马行欲倒。仆劳请休息，西北日尚杲。
都官以诗求菊栽次韵谢之
作者：彭汝砺
朝代：宋
体裁：七言绝句

新诗来乞菊花秧，种植还须近宋墙。待得来年花烂烂，约君颠倒醉秋香。
酬熊君惠诗
作者：彭汝砺
朝代：宋
体裁：五言律诗

扁舟去江海，邂逅得相亲。趋向亦非俗，尘埃知有人。我心双古剑，今日独飘萍。空愧诗中意，相期重济民。
醉极有感
作者：彭汝砺
朝代：宋

饮极人之乐，余心反自伤。
气因人愤激，情与酒飞扬。
泪落侵双鬓，愁多鬰寸肠。
空赢山简醉，不似乐天狂。
醉极有感
作者：彭汝砺
朝代：宋

饮极人之乐，余心反自伤。气因人愤激，情与酒飞飏。泪落侵双鬓，愁多郁寸肠。空赢山简醉，不似乐天狂。
醼亭一首
作者：彭汝砺
朝代：宋

未得从君醉醼亭，坐无酒意正醒醒。
云飞野壁春心远，蝶悞花枝昼梦惊。
草履踏泥寻曲径，纱衣冒雨上重城。
金丝不厌幽闺地，时向高风叶一声。
采葵
作者：彭汝砺
朝代：宋
体裁：古风

古人采薇蕨，我亦爱斯葵。能随朝阳倾，不为秋露萎。烹调戒中厨，聊以燕母慈。拔根取廉名，未愧鲁公仪。
重至
作者：彭汝砺
朝代：宋
体裁：七言律诗

亭台池沼皆依旧，惟爱清风日日新。念远恨无双羽翼，临流安得一丝纶。好花有意重留客，幽鸟无情乱惹人。满眼澄光清可赋，与君无厌往还频。
金星砚行
作者：彭汝砺
朝代：宋
体裁：古风

星出云之端，石在溪之浔。天上地下相绝几百千万里，砚中安得有星点点明如金。既非瑕掩瑜，又似徽在琴。我疑星之飞流运动或不居，精采误落黟流深。不然神灵悯恻学士久濡滞，故借光景资清吟。或有感此理，杳默难推寻。君不见虢山之石团团有桂在中象圆月，又不见庐江之石扶疏有木相樛为寒林。无重言，但置寒窗笔札往古研于今。大刚无睢睢，至明无阴阴。君也能如此，是真金星砚之知音。
长垣路中
作者：彭汝砺
朝代：宋
体裁：七言绝句

凤鸟不鸣今几时，太平今日合来仪。湖塘羽族多如雪，恐是当年养鹤池。
长垣路中
作者：彭汝砺
朝代：宋

欲作图南翼，却乘之北辕。百年随所值，万事拟无言。短发霜如白，孤心叶似丹。夜深何许梦，双阙九重阍。身似水中木，险夷惟所遭。不堪誇拙速，可复叹贤劳。雨脚三冬少，尘头一丈高。故乡何处是，南望首重搔。
长垣路中·其一
作者：彭汝砺
朝代：宋

欲作图南翼，却乘之北辕。百年随所值，万事拟无言。短发霜如白，孤心叶似丹。夜深何许梦，双阙九重阍。
长垣路中·其一
作者：彭汝砺
朝代：宋

欲作图南翼，却乘之北辕。
百年随所值，万事拟无言。
短髮霜如白，孤心叶似丹。
夜深何许梦，双阙九重阍。
长垣路中·其二
作者：彭汝砺
朝代：宋

身似水中木，险夷惟所遭。
不堪夸拙速，可復嘆贤劳。
雨脚三冬少，尘头一丈高。
故乡何处是，南望首重搔。
长垣路中·其二
作者：彭汝砺
朝代：宋

身似水中木，险夷惟所遭。不堪誇拙速，可复叹贤劳。雨脚三冬少，尘头一丈高。故乡何处是，南望首重搔。
长垣路中寄同官
作者：彭汝砺
朝代：宋

七千余里未百里，一百二程今两程。
更远此身须会到，长垣明日是危城。
长垣路中寄同官
作者：彭汝砺
朝代：宋

七千馀里未百里，一百二程今两程。更远此身须会到，长垣明日是危城。
长岭值风
作者：彭汝砺
朝代：宋

江上避风苦流滞，林边步竹强迟留。
山迎草色浑青黛，浪逐鸥羣尽白头。
垂柳丝丝萦渚岸，落花片片入溪流。
兴来却喜闾阎少，双眼无尘事事幽。
长岭值风
作者：彭汝砺
朝代：宋

江上避风苦流滞，林边步竹强迟留。山迎草色浑青黛，浪逐鸥群尽白头。垂柳丝丝萦渚岸，落花片片入溪流。兴来却喜闾阎少，双眼无尘事事幽。
长沙道中寄君时
作者：彭汝砺
朝代：宋
体裁：七言律诗

少时惜别惟男女，老大相思味尤苦。时节愁深聚作云，道途泪落纷如雨。梦魂章水去无时，书信蒲山来有数。几时与汝归去来，綵服相看老农圃。
长芦阻风
作者：彭汝砺
朝代：宋

纵目江南路，系船淮上村。长芦云作阵，高柳石为根。浪逐江风急，潮连海水浑。雪霜千骑散，钲鼓万兵屯。蒲藻鱼游处，泥沙鸟篆痕。参差邻画舫，咫尺想空门。贝叶有秘语，韦编无近言。漫瞻双去翼，空饰两朱轓。好在弥天释，何如炙輠髡。浊清罗酒斝，南北看风幡。敬信无非事，精微讵可论。孤忠天未弃，尚合辱垂恩。
长芦阻风
作者：彭汝砺
朝代：宋

纵目江南路，繫船淮上村。
长芦云作阵，高柳石为根。
浪逐江风急，潮连海水浑。
雪霜千骑散，钲鼓万兵屯。
蒲藻鱼游处，泥沙鸟篆痕。
参差邻画舫，咫尺想空门。
贝叶有秘语，韦编无近言。
漫瞻双去翼，空饰两朱轓。
好在弥天释，何如炙輠髠。
浊清罗酒斝，南北看风幡。
敬信无非事，精微讵可论。
孤忠天未弃，尚合辱垂恩。
问侗
作者：彭汝砺
朝代：宋
体裁：五言律诗

知现维摩病，莫淫皇甫书。去归吾未可，调治尔何如。眼忌时时拭，头便日日梳。首先惩忿怒，次第学呵嘘。
问龚深之疾往复
作者：彭汝砺
朝代：宋

未识先生病所因，调料想亦费精神。无人可问维摩疾，顾我徒知管仲贫。未肯一经终皓首，不应千里漫思莼。藤床卧对炉烟细，想岸渊明漉酒巾。居士如泡如焰身，目前应接亦非神。枝辞自已知吾拙，饱学谁能笑子贫。午饮频来同鲙鲤，朝齑漫说欲羹莼。黄昏急雨秋风湿，想见青灯一幅巾。丈室宽閒独病身，一经反覆足怡神。漫从方外论空色，笑与人间共贱贫。菊有细花浮楚醴，鱼无圆鲫煮吴莼。初凉愿与厌厌饮，预判荒荒月满巾。
问龚深之疾往复·其二
作者：彭汝砺
朝代：宋

居士如泡如焰身，目前应接亦非神。枝辞自已知吾拙，饱学谁能笑子贫。午饮频来同鲙鲤，朝齑漫说欲羹莼。黄昏急雨秋风湿，想见青灯一幅巾。
问龚深之疾往復·其一
作者：彭汝砺
朝代：宋
体裁：七言律诗

未识先生病所因，调料想亦费精神。无人可问维摩疾，顾我徒知管仲贫。未肯一经终皓首，不应千里漫思莼。藤床卧对炉烟细，想岸渊明漉酒巾。
问龚深之疾往復·其三
作者：彭汝砺
朝代：宋
体裁：七言律诗

丈室宽閒独病身，一经反覆足怡神。漫从方外论空色，笑与人间共贱贫。菊有细花浮楚醴，鱼无圆鲫煮吴莼。初凉愿与厌厌饮，预判荒荒月满巾。
问龚深之疾往復·其二
作者：彭汝砺
朝代：宋

居士如泡如焰身，目前应接亦非神。
枝辞自已知吾拙，饱学谁能笑子贫。
午饮频来同鲙鲤，朝虀漫说欲羹莼。
黄昏急雨秋风湿，想见青灯一幅巾。
闻庭佐不安因驰归
作者：彭汝砺
朝代：宋

山居倾眷旧朋俦，日落原头望不收。奴仆忽来传汝病，信音不寄使人愁。羁怀缕缕无穷尽，归意飞飞可滞留。一舍道途千里远，那堪风雨重衣裘。
闻庭佐不安因驰归
作者：彭汝砺
朝代：宋

山居倾睠旧朋俦，日落原头望不收。
奴仆忽来传汝病，信音不寄使人愁。
羁怀缕缕无穷尽，归意飞飞可滞留。
一舍道途千里远，那堪风雨重衣裘。
闻驾幸太学
作者：彭汝砺
朝代：宋
体裁：七言律诗

四海承平正右文，君王昨日幸成均。三千缝掖星辰拱，十二旗常日月新。万里去持山国节，六龙阻望属车尘。上心直欲窥尧禹，咫尺谁能席上珍。
阻风饮酒
作者：彭汝砺
朝代：宋

系舟不能前，酌酒聊自慰。异乡少亲友，市远无兼味。惟兹佳山水，浑浑含正气。旁皇无宾主，恣取不为费。王事不为缓，简书实吾畏。夜晴如何其，呼吏看星纬。
阻风饮酒
作者：彭汝砺
朝代：宋

繫舟不能前，酌酒聊自慰。
异乡少亲友，市远无兼味。
惟兹佳山水，浑浑含正气。
旁皇无宾主，恣取不为费。
王事不为缓，简书实吾畏。
夜晴如何其，呼吏看星纬。
陈师道教授示黄梅诗次韵呈正夫学士四首
作者：彭汝砺
朝代：宋

美色绝殊众，暗香时著人。齐州终自别，不比岭头春。可但深宜晚，须知巧耐寒。北人浑未识，祇作棣棠看。旧作酴醾白，新翻蛱蝶黄。不须多变态，固自有真香。不独看花懒，吟诗味亦忘。此花谁可赋，顾曲有周郎。
陈师道教授示黄梅诗次韵呈正夫学士四首·其一
作者：彭汝砺
朝代：宋

美色绝殊众，暗香时着人。
齐州终自别，不比岭头春。
陈师道教授示黄梅诗次韵呈正夫学士四首·其一
作者：彭汝砺
朝代：宋

美色绝殊众，暗香时著人。齐州终自别，不比岭头春。
陈师道教授示黄梅诗次韵呈正夫学士四首·其三
作者：彭汝砺
朝代：宋
体裁：五言绝句

旧作酴醾白，新翻蛱蝶黄。不须多变态，固自有真香。
陈师道教授示黄梅诗次韵呈正夫学士四首·其二
作者：彭汝砺
朝代：宋
体裁：五言绝句

可但深宜晚，须知巧耐寒。北人浑未识，祇作棣棠看。
陈师道教授示黄梅诗次韵呈正夫学士四首·其四
作者：彭汝砺
朝代：宋
体裁：五言绝句

不独看花懒，吟诗味亦忘。此花谁可赋，顾曲有周郎。
陈秀才扩因旬休不至以诗呼之
作者：彭汝砺
朝代：宋

寂寂碧窗下，业同诗酒欢。暌违才一日，恨怅已千端。无忽离群异，须矜会友难。相望正展转，行矣莫盘桓。
陈秀才扩因旬休不至以诗呼之
作者：彭汝砺
朝代：宋

寂寂碧窗下，业同诗酒欢。
暌违纔一日，恨怅已千端。
无忽离羣异，须矜会友难。
相望正展转，行矣莫盘桓。
陟山登涧
作者：彭汝砺
朝代：宋

此身何时休，终日镇衮衮。才登涧之滨，又陟山之阪。仆驽怯负重，马困忧途远。道路亦常态，勉旃强餐饭。
陟山登涧
作者：彭汝砺
朝代：宋

此身何时休，终日镇衮衮。
纔登涧之滨，又陟山之阪。
仆驽怯负重，马困忧途远。
道路亦常态，勉旃强餐饭。
雁池
作者：彭汝砺
朝代：宋
体裁：七言律诗

池水人言是雁池，池边兀坐久忘归。蓬瀛仙子红莲出，湖海幽人白鹭飞。杨柳垂阴留客佩，沧浪泼翠点人衣。故园一别头今白，目断江边旧钓矶。
雨中望皖公山不见因寄提举马大丞
作者：彭汝砺
朝代：宋

泊舟欲近皖公山，山在青云烟雨间。苍翠不容尘俗见，祇应留着待公还。啼猿飞鹤近孱颜，想见仙翁步履还。贾谊行须对宣室，谢安未用忆东山。
雨中望皖公山不见因寄提举马大丞·其一
作者：彭汝砺
朝代：宋
体裁：七言绝句

泊舟欲近皖公山，山在青云烟雨间。苍翠不容尘俗见，祇应留着待公还。
雨中望皖公山不见因寄提举马大丞·其二
作者：彭汝砺
朝代：宋

啼猿飞鹤近孱颜，想见仙翁步孱还。
贾谊行须对宣室，谢安未用忆东山。
雨中望皖公山不见因寄提举马大丞·其二
作者：彭汝砺
朝代：宋

啼猿飞鹤近孱颜，想见仙翁步履还。贾谊行须对宣室，谢安未用忆东山。
雨中望皖公山不见因寄提举马大丞游真州东园惜其将废运使兵部子正近止因寄小诗·其一
作者：彭汝砺
朝代：宋
体裁：七言绝句

欢声忽自满江淮，知是公车匪日来。霖雨会当苏岁旱，薰风正欲长民财。
雨寄君时弟
作者：彭汝砺
朝代：宋

朝雾苍茫暮雨低，恰如梅子欲黄时。三分半是行人泪，莫怪行人鬓已丝。灯前微雨惜黄昏，想费慈闱夜倚门。知汝悦亲能有道，不应惟种北堂萱。
雨寄君时弟·其一
作者：彭汝砺
朝代：宋
体裁：七言绝句

朝雾苍茫暮雨低，恰如梅子欲黄时。三分半是行人泪，莫怪行人鬓已丝。
雨寄君时弟·其二
作者：彭汝砺
朝代：宋
体裁：七言绝句

灯前微雨惜黄昏，想费慈闱夜倚门。知汝悦亲能有道，不应惟种北堂萱。
雨霁
作者：彭汝砺
朝代：宋
体裁：七言绝句

荷花十丈出尘埃，鸥鸟双飞近酒杯。雨霁黄云收拾尽，青山还会逐人来。
雪后会仙洞
作者：彭汝砺
朝代：宋

座见会仙石，径观羣玉峰。
寒声无近水，幽径旋移松。
晚日烟霞杂，归云粉黛重。
天寒宜饮酒，衰疾每相容。
雪后会仙洞
作者：彭汝砺
朝代：宋

座见会仙石，径观群玉峰。寒声无近水，幽径旋移松。晚日烟霞杂，归云粉黛重。天寒宜饮酒，衰疾每相容。
雪夜饮分题得雪字
作者：彭汝砺
朝代：宋

颠风夜号花木折，平明阶前三尺雪。谁家羌笛落早梅，中夜南楼对明月。苦寒侵人毛发缩，厌厌夜饮肠内热。公才奔放欲万里，应恨低徊受羁绁。一巢安稳身自在，生涯却羡鸤鸠拙。人生所值俱所乐，万事悠悠无可说。偶有名酒须尽醉，醉辄题诗如靖节。君不见万卒征南凯未旋，戎衣虽厚冷如铁。
雪夜饮分题得雪字
作者：彭汝砺
朝代：宋

颠风夜号花木折，平明阶前三尺雪。
谁家羌笛落早梅，中夜南楼对明月。
苦寒侵人毛髮缩，厌厌夜饮肠内热。
公才奔放欲万里，应恨低徊受羁绁。
一巢安稳身自在，生涯却羡鸤鸠拙。
人生所值俱所乐，万事悠悠无可说。
偶有名酒须尽醉，醉辄题诗如靖节。
君不见万卒征南凯未旋，戎衣虽厚冷如铁。
韩氏周宣王时为侯尝入觐而归显父饯之尹吉甫作诵今司空康国公既老元佑丁卯朝京师戊辰春还许天子赐燕某赋是诗
作者：彭汝砺
朝代：宋

在昔韩侯，受命有周。
绍嗣禹功，以续祖考。
韩侯入觐，玄衮介圭，有淑其旆。
韩侯归止，显父是饯。
笾豆有践，奏鼓衎衎。
韩侯燕喜，既多受祉。
施于子孙，为宋柄臣。
有子且贤，长则上公。
亦似前人，有赫厥庸。
公老许田，载见式时。
朝有大疑，公为蓍龟。
公去不留，天子是思。
薄言维之，旟旐有辉。
都人咸喜，祝之千岁。
国有元老，邦家是頼。
康公之德，寅亮孔硕。
利泽在民，功在社稷。
孰能诗之，以继韩奕。
诞发其声，施于罔极。
韩氏周宣王时为侯尝入觐而归显父饯之尹吉甫作诵今司空康国公既老元祐丁卯朝京师戊辰春还许天子赐燕某赋是诗
作者：彭汝砺
朝代：宋

在昔韩侯，受命有周。绍嗣禹功，以续祖考。韩侯入觐，玄衮介圭，有淑其旆。韩侯归止，显父是饯。笾豆有践，奏鼓衎衎。韩侯燕喜，既多受祉。施于子孙，为宋柄臣。有子且贤，长则上公。亦似前人，有赫厥庸。公老许田，载见式时。朝有大疑，公为蓍龟。公去不留，天子是思。薄言维之，旟旐有辉。都人咸喜，祝之千岁。国有元老，邦家是赖。康公之德，寅亮孔硕。利泽在民，功在社稷。孰能诗之，以继韩奕。诞发其声，施于罔极。
题外舅评事秀实堂
作者：彭汝砺
朝代：宋
体裁：五言律诗

地胜风长暖，堂开美亦并。溪声留几席，山影上檐楹。田野多真趣，诗书足义荣。本根今日好，华实看俱成。
题扬州因大师小池
作者：彭汝砺
朝代：宋
体裁：五言律诗

阒寂黄金宇，清泠碧玉池。轩楹收冷淡，松竹让幽奇。岸蹙源流浅，山阴月到迟。未能活鱼鳖，安可卧蛟螭。
题本觉庵
作者：彭汝砺
朝代：宋
体裁：古风

本觉非今觉，今觉如本觉。悟得本觉时，非觉非非觉。
题程则之瑞墨阁
作者：彭汝砺
朝代：宋

仁宗事业望唐虞，翰墨仍兼八体书。长叹仙游今寂寞，不知遗迹在樵渔。凰鸾影落新安水，奎壁光临处士庐。北望昭陵云杳霭，倚栏双泪染衣裾。
题程则之瑞墨阁
作者：彭汝砺
朝代：宋

仁宗事业望唐虞，翰墨仍兼八体书。
长嘆仙游今寂寞，不知遗迹在樵渔。
凰鸾影落新安水，奎壁光临处士庐。
北望昭陵云杳霭，倚栏双泪染衣裾。
题袁州紫翠轩
作者：彭汝砺
朝代：宋
体裁：五言律诗

黯淡襟横野，迢遥面古城。丹青难尽意，紫翠漫为名。山石开新雨，溪枫照晚晴。杖藜饶纵目，谈笑不无情。
题醒心亭
作者：彭汝砺
朝代：宋
体裁：七言律诗

红尘万里困征鞍，喜向幽亭一倚栏。日夜水声趋涧曲，西南山色上云端。窗横古木秋阴老，槛逼苍崖雨气寒。搜尽肺肠吟不竟，欲君亲置画图看。
颜子
作者：彭汝砺
朝代：宋

孔门弟子数三千，高弟惟称七十贤。用舍行藏谁与比，当时独许一颜渊。高才独立圣人门，千载巍巍道愈尊。试读尘编问遗事，终身不及百馀言。
颜子·其一
作者：彭汝砺
朝代：宋
体裁：七言绝句

孔门弟子数三千，高弟惟称七十贤。用舍行藏谁与比，当时独许一颜渊。
颜子·其二
作者：彭汝砺
朝代：宋

高才独立圣人门，千载巍巍道愈尊。
试读尘编问遗事，终身不及百余言。
颜子·其二
作者：彭汝砺
朝代：宋

高才独立圣人门，千载巍巍道愈尊。试读尘编问遗事，终身不及百馀言。
风便示君时叔宜二弟
作者：彭汝砺
朝代：宋
体裁：七言律诗

挂帆瞬息绝远水，行李逡巡临故乡。雨润棣棠千叶叶，云深鸿雁一行行。清吟未惬溪山胜，熟睡不知岐路长。邂逅此时同此乐，萱堂卮酒意难忘。
风雨
作者：彭汝砺
朝代：宋
体裁：五言律诗

风雨恣颠蹶，晚潮相继来。轻舟一叶转，巨浪千山颓。忠信吾知矣，风波孰病哉。寒江几百里，白雪正皑皑。
饮君宜弟所寄缁衣酒继得书因成小诗奉寄
作者：彭汝砺
朝代：宋
体裁：七言律诗

少年离别似寻常，老大别离多感伤。饮酒看云心散漫，开书对雨泪淋浪。棣棠密织花成锦，鸿雁斜书字作行。未到与人贪富贵，会须同汝老耕桑。
马上
作者：彭汝砺
朝代：宋
体裁：五言律诗

马上值寒食，途中非故乡。山川劳跋涉，风雨助悲凉。碧树鸟相语，幽林花自芳。不辞趋道路，多愧负春光。
马上据鞍熟睡
作者：彭汝砺
朝代：宋

横槊赋诗人健杀，据鞍着睡我閒生。
芭蕉居士身犹健，蝴蝶庄周梦不成。
马上据鞍熟睡
作者：彭汝砺
朝代：宋

横槊赋诗人健杀，据鞍著睡我閒生。芭蕉居士身犹健，蝴蝶庄周梦不成。
马上见蜀山
作者：彭汝砺
朝代：宋

明日催今日，长亭间短亭。久流淮水远，喜见蜀山青。天地飞飞雁，江湖泛泛萍。欲知后夜乐，樽酒上亲庭。
马上见蜀山
作者：彭汝砺
朝代：宋

明日催今日，长亭间短亭。
久流淮水远，喜见蜀山青。
天地飞飞雁，江湖泛泛萍。
欲知后夜乐，罇酒上亲庭。
马上读书寄君时
作者：彭汝砺
朝代：宋

夜秣骎骎马，晨脂绎绎车。更行犹挟策，渐老欲捐书。漫意窥原委，非工辨鲁鱼。相知今亦少，舍汝更谁欤。独自鞭驽马，谁何惜后车。浮云看富贵，陈迹泥诗书。画虎岂类狗，忘筌在得鱼。田园须稍葺，吾与汝归欤。
马上读书寄君时·其一
作者：彭汝砺
朝代：宋
体裁：五言律诗

夜秣骎骎马，晨脂绎绎车。更行犹挟策，渐老欲捐书。漫意窥原委，非工辨鲁鱼。相知今亦少，舍汝更谁欤。
马上读书寄君时·其二
作者：彭汝砺
朝代：宋
体裁：五言律诗

独自鞭驽马，谁何惜后车。浮云看富贵，陈迹泥诗书。画虎岂类狗，忘筌在得鱼。田园须稍葺，吾与汝归欤。
马粹老谒黄龙祖心云得趣向处除烦恼矣因以偈谒之
作者：彭汝砺
朝代：宋
体裁：古风

门门赵州门，路路曹溪路。此间无向背，云何说向趣。佛游五浊世，不说无烦恼。此心即是佛，云何说除埽。
驽马
作者：彭汝砺
朝代：宋

我马固非俗，不时今亦驽。晨征尽迂径，夜食一乾刍。憔悴千金骨，迟回万里途。无人拂衰朽，矫首独嗟吁。
驽马
作者：彭汝砺
朝代：宋

我马固非俗，不时今亦驽。
晨征尽迂径，夜食一干刍。
憔悴千金骨，迟迴万里途。
无人拂衰朽，矫首独嗟吁。
驿前人家小池
作者：彭汝砺
朝代：宋

黄茅前驿路，闇淡小池园。春近花林好，日斜凫鸭喧。幕云寒苒苒，眉月夜番番。莫笑村居僻，谁如拙养尊。
驿前人家小池
作者：彭汝砺
朝代：宋

黄茅前驿路，闇淡小池园。
春近花林好，日斜鳬鸭喧。
幕云寒苒苒，眉月夜番番。
莫笑村居僻，谁如拙养尊。
骤雨
作者：彭汝砺
朝代：宋

乍喜物情争发育，无端骤雨欲残春。
阎闾已负游芳意，畎亩犹滋望岁人。
厚泽颙颙苏品彙，微波泛泛涨江津。
城头便好狂吟去，草木青红衬锦茵。
骤雨
作者：彭汝砺
朝代：宋

乍喜物情争发育，无端骤雨欲残春。阎闾已负游芳意，畎亩犹滋望岁人。厚泽颙颙苏品汇，微波泛泛涨江津。城头便好狂吟去，草木青红衬锦茵。
高议
作者：彭汝砺
朝代：宋
体裁：七言律诗

高议轩昂破丽淫，清风遗散落尘襟。倚山渐识浮云意，临水方思太古音。无状欲随仁义老，未完犹怯是非侵。西归须念津涂惑，愿丐中庸镂腹心。
高阳池
作者：彭汝砺
朝代：宋

驾言之石城，爰至高阳池。
是时春始和，池水生渺瀰。
徒能踌躇顾，不及酩酊归。
令人忆山翁，倒着白接䍦。
高阳池
作者：彭汝砺
朝代：宋

驾言之石城，爰至高阳池。是时春始和，池水生渺瀰。徒能踌躇顾，不及酩酊归。令人忆山翁，倒著白接䍦。
鬰孤台
作者：彭汝砺
朝代：宋
体裁：七言律诗

江城尘土日喧喧，中有苍然一点山。日暖蜃楼浮海上，花深蓬岛在人间。晴云鹤鹤千峰远，碧瓦鳞鳞万屋环。却望钟陵何处所，客心先与水东还。
鸣佩
作者：彭汝砺
朝代：宋

鸣佩即朝天北阙，杖藜且徧水云山。
周爰所得知无限，更有新诗满箧还。
鸣佩
作者：彭汝砺
朝代：宋

鸣佩即朝天北阙，杖藜且遍水云山。周爰所得知无限，更有新诗满箧还。
黎阳大佛高七十尺和颖叔侍郎韵
作者：彭汝砺
朝代：宋
体裁：七言绝句

百千妙法寄微尘，更向人间见大身。何怪黎阳七十尺，当时广倍百由旬。
龙泉
作者：彭汝砺
朝代：宋
体裁：五言律诗

秋风入野凉，吹散菊花芳。万里无人处，千枝祇自香。风流忆彭泽，时节念重阳。物意虽寥寂，能忘酒一觞。
七門堰
作者：彭汝礪
朝代：宋

古人材大心亦公，憂樂每與天下同。
謀功慮事不草草，欲與天地爲無窮。
我來舒城道三堰，行看利入東南徧。
漁樵處處樂太平，稻粱歲歲收餘羨。
江淮旱澇相綴聯，舒城獨自爲豐年。
人知今日樂其土，不知古人爲爾天。
二劉未必真奇偉，謀慮及民乃如此。
俗儒文多實已亡，洋洋大論言羲皇。
心欲爲功害輒勝，醫庸未足平膏肓。
紛紛予亦何爲者，愛古傷今空涕灑。
題詩倚立寄西風，不知材力非騷雅。
丈室
作者：彭汝礪
朝代：宋

一似維摩萬丈居，俱無未足亦無餘。
忘言自看恒沙水，却笑臨川苦羨魚。
三年七到袁州
作者：彭汝礪
朝代：宋

三年把節走天涯，七過宜春城上臺。
林下道人還一笑，雪霜重見使華來。
上劉推官一首
作者：彭汝礪
朝代：宋

盛旦登高第，青衫偃壯圖。
蘭臺收碩德，蓮幙得真儒。
江左風流敝，鄱陽習俗污。
晨昏叢獄訟，利病倚謀謨。
郡政頹綱整，都民舊瘼蘇。
英聲傳士庶，清議滿江湖。
事業人之表，機籌帝所需。
大臣交薦擢，榮召計須臾。
有客材無似，謀身計大迂。
志憎時態薄，道欲古人俱。
寓跡文章苑，棲魂典籍郛。
傾螺思測海，擿埴强求塗。
不見孔之卓，安知柴也愚。
駑蹤誰警策，弱質寡持扶。
與物睽違甚，惟公顧盼殊。
滯頑真瓦礫，拂拭過璠璵。
陋學慚無狀，浮名出不虞。
見知雖鮑叔，蒙遇豈夷吾。
朽木依刀尺，堅金屬範模。
會須終盛賜，俾得望亨衢。
上合肥太守侍讀傅公
作者：彭汝礪
朝代：宋

肥水當時守，商岩幾代孫。
精明應玄象，清白接靈源。
山岳分凝重，球琳讓粹溫。
一書開主惑，羣力破姦魂。
萬事非吾計，孤忠自所存。
遺聲雙禁闥，寵錫兩朱轓。
道路生新樂，江湖洗舊民。
澤餘沾草木，孚至及魚豚。
不肖塵華幕，無材愧素餐。
誤懸徐孺榻，喜上李膺門。
簿領才傷拙，塵埃貌苦村。
初終承至訓，老稚飲殊恩。
遂恐徵書至，還歸近侍尊。
蛟龍不潜隠，鵰鶚自飛翻。
會亦懲衰弊，應須正本原。
紀綱維盡力，狐鼠可忘言。
鼎鼐開先烈，鹽梅及後昆。
祇知心繾綣，不覺語真繁。
上留守侍讀生辰
作者：彭汝礪
朝代：宋

素節于今傑，青春此日生。
地還坤德重，天給露華清。
鴻鵠飛昭曠，騏驎瑞太平。
雲浮朱檻細，星入畫圖明。
簪紱師先進，旒綖望老成。
千齡逢盛際，萬里起修程。
客獻南山頌，人期北戶榮。
學高才稱副，仁厚福兼并。
香薦芝蘭秀，詩言犬馬誠。
祝公比松柏，早晚席台衡。
不寐
作者：彭汝礪
朝代：宋

吾行不能休，中夜或不寐。
悠悠此時心，往返徧萬類。
鰥魚固不瞑，夢蝶亦無事。
紛紛爾何爲，百慮終一致。
中丞溫伯雜端持正約同餞夷仲不克某獨出城重陽後一日
作者：彭汝礪
朝代：宋

宛轉平林十里開，天晴更喜少風埃。
桃花笑摘籬邊菊，竹葉慚無馬上盃。
更欲看君橫奮迅，不應如我久低徊。
閭閻蟄蟄憂昏墊，側耳乘驄御史來。
中丞溫伯雜端持正與其僚出祖正孺端伯于劉元忠宅某即席賦詩
作者：彭汝礪
朝代：宋

蜀山想見去程兼，滿眼春風別興添。
光動酒船浮玉雪，味調羹鼎足梅鹽。
竹枝墮影低垂砌，花葉吹香細入簾。
更欲稍留山簡醉，應須少霽弱翁嚴。
中伏離襄極熱老母爲動念既行日有微雲時作甘雨因賦是詩
作者：彭汝礪
朝代：宋

浮生處處托慈雲，大熱清凉一變新。
願力更能爲法雨，欲令四海總無塵。
久雨
作者：彭汝礪
朝代：宋

十日七日雨，十步九步水。
師徒宿蓁莽，宴坐吾亦恥。
其誰護封穴，未忍鳥鼠死。
天意若有謂，無人可言此。
久雨和張季友寄程德林時季友得環倅程受婺源未赴
作者：彭汝礪
朝代：宋

寂寂不聞車馬聲，泥途無亦畏逢迎。
引觴自放連朝醉，揮麈遙思一座傾。
傅野好爲三日雨，杜陵莫醉百憂行。
西南俱說催征轡，却願雙輪四角生。
九日同仲求登高有感
作者：彭汝礪
朝代：宋

曾侍靈芝九日觴，登高從此共淒涼。
故鄉江外烟波闊，上國雲中道路長。
世事祇催蓬鬢雪，秋風不減菊花黄。
坐看鴻雁天涯遠，甘醉茱萸盞面香。
九日獨登城上臺感懷寄兄長·其一
作者：彭汝礪
朝代：宋

九日獨登城上臺，南山望盡祇塵埃。
黄華雖富紛紛菊，綠蟻誰同灧灧盃。
時節獨催雙鬢雪，利名還見此心灰。
池陽星子多朋舊，能有音書萬里來。
九日獨登城上臺感懷寄兄長·其三
作者：彭汝礪
朝代：宋

秋來常苦客飄蓬，身羨歸鴻飛復東。
欲問江南是何處，亂山擾擾自無窮。
九日獨登城上臺感懷寄兄長·其二
作者：彭汝礪
朝代：宋

孤城幽谷晚烟重，事緒無過與此同。
寒夜獨吟風靜後，扁舟應宿月明中。
予十一月甲申以使來武岡坐茅茨之室逼閭閻之陋無故人往來之樂懷羈旅不足之情于是有游古山之寺在縣西十五里而山水俊拔深秀亦有可愛者因留置酒抵暮還驛而作是詩
作者：彭汝礪
朝代：宋

淡日沙村晚，霜晴溪路遙。
蠻人瞻虎節，田父看星軺。
使指勤咨問，君恩費養調。
畏途諳跋涉，遺策問蒭蕘。
臘近雲長暝，春遲雪未消。
遠空低幕帟，疊嶂露瓊瑶。
板屋誰家舍，茅簷何處橋。
梅香浮遠水，藤古上重霄。
細草眠黄犢，巔崖落皁雕。
兒童晴出牧，婦女晚歸樵。
樵髻騎吹笛，斑衣行踏謠。
封疆連五嶺，習俗带三苗。
狐鼠藏溪老，豺狼脫洞驕。
今當蒙潤澤，久已靜氛妖。
歌舞隨鄉地，耕桑托聖朝。
威儀欣用夏，姓氏恥稱猺。
僧至不千里，寺名非一朝。
小亭浮草莽，高閣出苕蕘。
泉細能沾潤，峰危欲動摇。
會觀禪味足，還見講花飄。
茶汎波無跡，香深篆未消。
遠游貪物象，久客厭塵囂。
子美詩千首，淵明醉一瓢。
倘來淹白晝，輕去恨連宵。
野色隨行李，灘聲逐畫橈。
舄歸烟漠漠，旌旋雨蕭蕭。
淡月生昭曠，青燈照寂寥。
歲時惟箭激，江海祇萍漂。
洪井連廬阜，蒲山近斗杓。
且從周夢去，莫作楚辭招。
二月己亥曉出城祀高禖·其一
作者：彭汝礪
朝代：宋

淡雲斜月曉昏昏，風物遲迴認故園。
竹葉密藏林下寺，桃花低映水邊村。
二月己亥曉出城祀高禖·其三
作者：彭汝礪
朝代：宋

塵沙騎馬聽溪流，淡薄春風却似秋。
坐憶洞庭波萬頃，灘聲長在釣魚舟。
二月己亥曉出城祀高禖·其二
作者：彭汝礪
朝代：宋

裊裊溪邊楊柳絲，紛紛牆外小桃枝。
流鶑恰似無機械，春滿人間亦未知。
二月己亥曉出城祀高禖·其四
作者：彭汝礪
朝代：宋

塵土冥冥二月風，寥寥天外有歸鴻。
松陰想見芝山路，隔浦溪花岸岸紅。
人日
作者：彭汝礪
朝代：宋

道衡人日獨牽愁，南北胡爲一處囚。
學士詩成應屬和，壽陽梅落殆神謀。
醉思侍宴登丹殿，寒想開箱睹黑裘。
佳句繽紛飛白雪，雪天宜飲亟來休。
代人答周朝議生辰贈章
作者：彭汝礪
朝代：宋

我辰邂逅得朱明，一離陰邪一點生。
蓬矢尚存隨薄宦，龍駒已老怯修程。
鬢毛久似安仁白，神氣初慚衛玠清。
南郭丈人慈愛並，遠分珠玉助光榮。
以去年詩再答正夫
作者：彭汝礪
朝代：宋

不願與公終食違，別離草草不勝思。
老便靜處溪山好，懶見閑中日月遲。
論易朱雲折其角，說詩匡鼎解人頤。
歲云暮矣來何晚，倚杖相望一水涯。
以寒來送菊本都官復示詩見督次韵謝之
作者：彭汝礪
朝代：宋

祇因霜雪妬萌芽，不意新詩譙惜花。
芳本無心戀貧窶，迎風爭入相公家。
仲至遷居同曹家西巷在蔡湖之北也·其一
作者：彭汝礪
朝代：宋

不是山林非市朝，槐陰滿眼送蕭條。
公行已在青雲上，乃肯吾鄰共寂寥。
仲至遷居同曹家西巷在蔡湖之北也·其三
作者：彭汝礪
朝代：宋

陋巷本非朝市喧，亦無車馬到吾門。
清風對客忘朱夏，流水令人思故園。
道曲柳陰低白晝，天涯月色照黄昏。
一官彼此多閑暇，萬事從容欲細論。
仲至遷居同曹家西巷在蔡湖之北也·其二
作者：彭汝礪
朝代：宋

里巷吾真孟母鄰，虀鹽知不笑清貧。
風雲祇恐公飛去，那肯淹留寂寞濱。
伏承寵示滕王閣佳句因用原韵
作者：彭汝礪
朝代：宋

滕王帝子閣，徐孺聘君亭。
南浦水秋漲，東湖雲晝冥。
江山晴更碧，松檜雪逾青。
安得泛舟去，與君同醉醒。
伯兄歸自桐江未至因有作示諸弟
作者：彭汝礪
朝代：宋

遙思徒馭去江干，道路誰何共險艱。
長使庭闈終日望，不知車馬幾時還。
佇期笑樂同塵席，應有文章慰病顔。
酒甕半空爲收拾，筮言當見立談間。
余宿鄂州崇陽縣之麻步使僕問途曰西去七里至南樓山而余詩遂稱南樓及過山有叟云彼南勞山余笑曰培塿之土人妄名爲山又妄名爲南勞予妄問彼又妄應予又妄聽又從而妄言是俱爲一幻然山爲山而已曰南勞亦可曰南樓亦可而彼皆無所與物有故常予亦從其舊而已因復作偈寄心師師當爲予一笑
作者：彭汝礪
朝代：宋

高山人喚作南樓，便作篇章說事由。
却得村翁親說破，南勞即不是南樓。
使虜有懷
作者：彭汝礪
朝代：宋

長年日戲老萊衣，不忍此身終日違。
今日馬頭燕北去，不堪頻望白雲飛。
白雲汝飛去何許，悠悠會到江南路。
朔風吹洒淚大河，直與波瀾競東注。
使遼
作者：彭汝礪
朝代：宋

北行未始過陳橋，仗節今朝使大遼。
寒日擁雲初漠漠，急風招雪晚蕭蕭。
江湖夢寐時之楚，象魏精誠日望堯。
孤驛夜深誰可語，青燈黄卷慰無聊。
侍親游池有感寄伯兄時伯兄下第南歸
作者：彭汝礪
朝代：宋

身世幾何長百憂，塵埃相望轉悠悠。
移尊稍欲臨池飲，眼看波濤淚亦流。
依韵和蕭推官見貽推官字子方知桂州修撰字子善相及喜論兵嘗見于鄱陽
作者：彭汝礪
朝代：宋

晚年相遇更堂堂，祇似當時鄱水陽。
物論固非低閥閱，家聲元自滿湖湘。
風回獠俗歸陶冶，囊括蠻州入井疆。
使指質成非有用，贈言虛自辱圭璋。
倒押前韵
作者：彭汝礪
朝代：宋

吾生何獨擾，世事欲相關。
願去紅塵穴，同分白日閑。
詩賡幽意緒，酒裛病容顔。
尚有松筠意，相期霜雪間。
倒押前韵
作者：彭汝礪
朝代：宋

幽齋置圖史，相與樂清辰。
世路寬鞿靮，心茅得斧斤。
圭蓬思魏闕，寤寐想楓宸。
困阨孟東野，羈窮朱買臣。
惠時空有策，知己尚無人。
跡退心猶銳，時窮道益伸。
鳳潜傾帝閣，龍蟄望天津。
業負青雲器，寧期白屋民。
第增材德富，休笑室家貧。
蓽戶此時隠，金門異日臻。
世途雖晏晏，邊寇尚轔轔。
邂逅得歸漢，箴規當借秦。
安危歸指畫，可否屬經綸。
力振朝綱弊，期增治具新。
致君儒者事，康世士之仁。
蓄極符亨矣，無羞困辱身。
偶成
作者：彭汝礪
朝代：宋

大禪痛與藤條四，林際輕彈蒿指三。
皮肉枉遭人戮辱，面顔猶使我羞慚。
偶成
作者：彭汝礪
朝代：宋

抵虛投隙廢精神，世態紛紛日更新。
得喪是非渾一夢，不知悞却幾多人。
偶與誠之小飲翌日以詩謝之
作者：彭汝礪
朝代：宋

相對春風共酒樽，盤蔬取次得清歡。
風吹一鶴歸天上，雪壓孤松見歲寒。
論極不知空肺腑，交成應許綴金蘭。
明時更聽王陽仕，洗手思彈貢禹冠。
偶題
作者：彭汝礪
朝代：宋

雝然鳳之雛，傑然龍之駒。
九天無亂雲，萬里多坦途。
霜蹄風翮一朝舉，疲駑燕雀安能俱。
催君時歸并寄君宜弟·其一
作者：彭汝礪
朝代：宋

命彼僕夫駕，晨雞初一聲。
朔風不可渡，南徑却堪行。
貧莫甚今日，瘦無如爾兄。
故慚魚得計，最愛雁能鳴。
催君時歸并寄君宜弟·其二
作者：彭汝礪
朝代：宋

三復棣華賦，俛焉懷古風。
少時貪壯决，老去自童蒙。
以病故有病，既空何用空。
不須多問此，萬劫剎那中。
元夕與莘老俱宿齋因寄莘老
作者：彭汝礪
朝代：宋

零雨其濛春始和，明星有爛夜如何。
笙篁故與風聲遠，燈火疑添月色多。
漸老自能忘世味，欲明更起看天河。
定留太一青藜照，願寄荆人白雪歌。
元日
作者：彭汝礪
朝代：宋

玉律陰陽會，璿璣日月新。
熙寧萬歲歷，元祐八千春。
卦象已乘泰，斗杓方建寅。
白頭諳守歲，紅燭最知春。
柏酒人懷遠，餳盤客薦新。
老來長道路，慚愧百年身。
元祐三年同深之學士子開侍郎在初考今復承乏有懷舊游因作此詩并幕次唱酬二章寄呈深之學士子開侍郎·其一
作者：彭汝礪
朝代：宋

集英今日事，全似戊辰春。
文彩窺多士，游從憶故人。
抗旌浮海角，艤棹即河漘。
試作詩相寄，詩成更損神。
元祐三年同深之學士子開侍郎在初考今復承乏有懷舊游因作此詩并幕次唱酬二章寄呈深之學士子開侍郎·其二
作者：彭汝礪
朝代：宋

數燭知歸日，思家似老人。
此凡三鎖宿，今復一經旬。
猛着棋銷日，深憑酒送春。
蕭條雙短鬢，半夜總如銀。
元豐己未冬至夜萬載驛嘗有詩寄廣漢今歲萬安驛用前韵呈廣漢友兄學士·其一
作者：彭汝礪
朝代：宋

去年萬載驛逢冬，今夕萬安村驛中。
長笑布袍翁髮白，不知今我亦如翁。
元豐己未冬至夜萬載驛嘗有詩寄廣漢今歲萬安驛用前韵呈廣漢友兄學士·其二
作者：彭汝礪
朝代：宋

道途泥滑水溶溶，嗟爾胡爲風雨中。
閉戶熟眠無一事，浮生多謝富家翁。
兄弟約芝山共學未暇辱以詩督之因次元韵
作者：彭汝礪
朝代：宋

弟兄相寄玉爲音，洗盡塵埃一寸心。
欲以蚊虻看勢利，能將珠璧現光陰。
雅游瀟灑知難廢，故約遲留惜未尋。
北望靈芝山在處，暮雲回合碧沈沈。
先赴東流因寄虞蔣諸君·其一
作者：彭汝礪
朝代：宋

相愛不能去，欲行還復留。
山川蕩行色，風雨結離愁。
紅日千山曉，清霜萬木秋。
回頭望車馬，目斷白蘋洲。
先赴東流因寄虞蔣諸君·其二
作者：彭汝礪
朝代：宋

我行已南北，君跡尚西東。
車馬到雖晚，道途終不同。
山川新霽雨，天地正秋風。
有暇詩應作，無忘草野中。
入桐廬道中
作者：彭汝礪
朝代：宋

學問古人重，英豪世所歸。
呼奴整軒駕，拭淚別庭闈。
久雨路岐澀，荒村草木稀。
城闉頓相遠，回首一依依。
內鄉
作者：彭汝礪
朝代：宋

山谷生雲作風雨，樓臺映日貼烟霞。
危峰熊耳倍千丈，廢堞虎遙今數家。
野外小橋丹作水，潭邊仙菊雪開花。
隆寒大熱三經涉，世事催人早鬢華。
內鄉先春
作者：彭汝礪
朝代：宋

古寺前無廊，空林中有亭。
淅水爲襟带，蕭山作畫屏。
仰高聽流水，志體得所寧。
不能念羈旅，天地俱浮萍。
舉首望飛泉，日暮未肯歸。
夜凉多好風，明月有清輝。
一舉隨所之，不如鴻鵠飛。
思親淚如雨，有露亦在衣。
內鄉山中·其一
作者：彭汝礪
朝代：宋

野人住山中，不見山色好。
我行久塵土，窺覽慰懷抱。
禹稷不乏人，翻焉憶商皓。
使我有以食，甘於此山老。
內鄉山中·其二
作者：彭汝礪
朝代：宋

靜喧豈殊途，能靜理亦好。
所以見山色，愛之置懷抱。
攬鏡照鬚髮，已如霜雪皓。
吾方與神遊，未肯塵土老。
內鄉招提寺
作者：彭汝礪
朝代：宋

淫雨宿蕭寺，白雲思楚山。
病催顔色老，淚裛鬢毛斑。
流水終何事，飛禽倦未還。
夢歸無別處，鷲嶺鳳林關。
六月自西城歸
作者：彭汝礪
朝代：宋

駕言將西征，呼僕問行李。
吾行無所苟，雖遠親則喜。
癡兒不知事，飲血淚如水。
憶昨唐許邊，逋逃聚蜂蟻。
巔崖寄巢穴，絕險不可邇。
撲滅無先幾，捕督誤詔旨。
是時寡妻病，吾計或可止。
君曰無妾私，促裝勉行矣。
妾病雖云危，姑慈有足恃。
是身如浮雲，永訣或此始。
一馬纔登途，渠魁頭掛市。
猶虞未寧歸，走訃忽在耳。
羈栖二十年，粱肉飽有幾。
單車行四方，歲月幾萬里。
私居乃如寄，方此還之彼。
愛君能知分，嗜苦同甘旨。
誓欲相厥成，完百無一毀。
中流即我棄，我恨無涯涘。
家貧未能去，顧惜尚壯齒。
含愁復于行，嗜祿祇自鄙。
悠悠涉清漢，欲往轅更柅。
滄浪照顔面，不與舊相似。
蓬鬢生雪霜，龜胸點泥滓。
驕陽恰中伏，旱魃方哆侈。
山川惜陰雨，我稼病未起。
高堂蔽重簾，捉扇衣屢褫。
乃茲趨長途，登降遍峛崺。
簡書况有限，暮晚未擔弛。
山名初外朝，岌嶪超衆巋。
晴天出萬象，擾擾誰經記。
濫觴一拳多，結構五丸累。
蛟龍跨鴻濛，殿閣聳碨礧。
或植如劍戟，或覆如釜錡。
或視而錯愕，或行而迤邐。
或大而無當，或立而不倚。
干平七峰老，秀拔匪衆比。
耆舊今所貴，瞻言但擎跽。
馬息聯八疊，培塿看岡屺。
籃轝勞攀牽，卒餓弗克仔。
肺聲幾成雷，背汗欲濡軌。
吾疲尚能徒，走驟托杖履。
豈不有林木，日晝方如燬。
曉行怯霧露，夜涉愁蛇虺。
屋頹茇窮閻，魚餒飯乾米。
田功微粱稻，圃學蕃麻枲。
截筒戶割漆，剝楮人抄紙。
千楓立青冥，萬竹秀披靡。
時時得流泉，濯溉移日晷。
清音有可樂，往往中宮徵。
孰謂彼房陵，千家住清泚。
神仙隠九室，綽約如處子。
安眠費春秋，官爵棄敝屣。
寶公浮杯來，宴坐有舊址。
甘雨隨衆緣，凶年作蕃祉。
欲游嗟不遑，悵望祇懸企。
東西更多山，小大或億秭。
未經夏禹鑿，想待愚公徙。
橫梯險相聯，曲棧危半阺。
避就爲俛眉，循緣或顛趾。
女媧高第一，僅去天尺咫。
黎明登其顛，星宿可俯視。
扶桑出曉日，洞徹及表裏。
丘陵雜繭栗，草木浮糠粃。
補天聞故老，豈或有此理。
天之於空虛，一大器而已。
物或有不完，補之非天恥。
酒觴薦明誠，感嘆至橫涕。
留停仰媯墟，欲至更逶迤。
烟嵐相薰蒸，闇黯常及巳。
雜民久薰陶，頑吏傲鞭箠。
令人愧滿面，虞舜昔居此。
商洛不十舍，惄焉想黄綺。
奔馳浪南北，僶俛慚祿仕。
紛紛昨夜夢，慈母倚門竢。
願騎雙鴻鵠，更挾四騄駬。
言乘溪上舟，出宿城邊址。
峰巒欲飛去，峭拔陵天委。
神奇雜鬼怪，巧絕非劂剞。
龍盤秦世松，玉滴堯時髓。
波瀾雜雲霧，莽蒼在隠几。
平生貪幽勝，短槳行復艤。
一灘復一磧，却望無首尾。
嶄嶄邊傍石，出沒競譎詭。
細垂一絲縷，大作十虎兕。
衝撞非雷霆，震蕩岸欲圮。
黿鼉不能游，蛟蜃得所恀。
懸流落千仞，急疾過發矢。
浮生真如葉，轉足見生死。
篙工相號呼，熟視但如砥。
謂予且從陸，厥計亦非是。
吾生自有分，纖悉不在己。
緬思濠上魚，載顧山梁雉。
未能脫韁鎖，可恨譏鑪錘。
孔臥弗煖席，禹行尚乘櫑。
所慚一無補，虛冒恩私被。
夜凉泛明月，不寐對瀟灑。
鳳林莽何處，草木秀嶷嶷。
槎頭縮項鯿，不減河魴美。
習池今可游，尊酒慰勞只。
鴻雁杳未來，將詩寄雙鯉。
兵部敏叔頒示佳句謹依原韵
作者：彭汝礪
朝代：宋

遍瀰川澤壓岡巒，萬室清明更可觀。
麥上早春誰漏洩，梅邊窮臘自凋殘。
陰陽順適天時好，高下均平地澤寬。
歲歲豐登今以始，都人切勿怨祁寒。
再呈通判承議·其一
作者：彭汝礪
朝代：宋

山邊置酒水邊行，魚鳥于人各有情。
終世果能著幾屐，此時聊可濯吾纓。
啟期拍手誇三樂，漁父張頤笑獨清。
四海一舟歸未得，低徊長恐負平生。
再呈通判承議·其二
作者：彭汝礪
朝代：宋

南頭如送北頭迎，祇有溪山不世情。
少日激昂投耒耜，老年辛苦畏簪纓。
長松根脚龍蛇蟄，老鶴精神玉雪清。
會得無生渾自足，還容款曲問長生。
再和前韵·其一
作者：彭汝礪
朝代：宋

天上參差殿閣開，孤城縱望興悠哉。
江湖鳬鶴多如雪，總擬將迎杖錫來。
再和前韵·其三
作者：彭汝礪
朝代：宋

生涯泛泛寄浮鷗，老矣華簪笑未投。
宛轉枕前清夜夢，還隨修水近山流。
再和前韵·其二
作者：彭汝礪
朝代：宋

世間復見大威雄，把定乾坤一瞬中。
郢市未能知白雪，弋人何敢望冥鴻。
再和子仁
作者：彭汝礪
朝代：宋

祇見塵埃遠，還疑粉繪懸。
淡雲寒對月，幽石靜聞泉。
潤澤作甘雨，污泥生白蓮。
五更催解轡，知未悟塵緣。
再和子育
作者：彭汝礪
朝代：宋

殊方無處問平安，悵望衡陽雁未還。
歸馬不知山遠近，北山未盡過南山。
再和子育·其一
作者：彭汝礪
朝代：宋

易水涿山無苦寒，燕南本是舊家山。
山頭更覺堯雲近，玄鳥徘徊望漢關。
再和子育·其三
作者：彭汝礪
朝代：宋

朔風白晝不勝寒，清曉馬行霜雪間。
縱目還經望雲嶺，傷心不見採芝山。
再和子育·其二
作者：彭汝礪
朝代：宋

將軍誓願斬樓蘭，涕淚橫流盃酒間。
紫氣劍埋終未試，黄金印大亦何顔。
再和子育·其五
作者：彭汝礪
朝代：宋

氣血畏寒身畏勞，養生曾去問參寥。
我今與子俱錯計，霜雪正嚴山正遙。
再和子育·其四
作者：彭汝礪
朝代：宋

手拈弓箭膝橫刀，著盡君王賜戰袍。
語及靈州心欲碎，使軺今日敢言勞。
再和子育韵·其一
作者：彭汝礪
朝代：宋

使者東來說契丹，翠輿却似上京還。
繡旗鐵甲兵三萬，昨夜先朝木葉山。
再和子育韵·其三
作者：彭汝礪
朝代：宋

玉立風生供奉班，少時綠髮照行間。
今時大半成霜雪，莫把青銅照面看。
再和子育韵·其二
作者：彭汝礪
朝代：宋

日夜歸心折大刀，羔裘貂鼠豈無袍。
利名畢竟擬何用，身世由來空自勞。
再和子育韵·其五
作者：彭汝礪
朝代：宋

夜寒燈火照長宵，祇有塵編慰寂寥。
南北可憐身汎汎，夢歸亦苦路遙遙。
再和子育韵·其四
作者：彭汝礪
朝代：宋

朔風吹雪著人寒，行盡千山復萬山。
旅思鄉愁兩無奈，不須詩債更相關。
再和彥常侍郎
作者：彭汝礪
朝代：宋

天上九重開禁闥，雲間千步見修廊。
仙源水近漂花急，化國人閑愛日長。
較藝過旬窺錦繡，賦詩終日聽韶章。
時沾好賜終何報，自許餘忠老未忘。
再和景繁韵馳寄
作者：彭汝礪
朝代：宋

珠珠露綴青雲葉，幙幙烟藏碧玉枝。
頻有好風驚獨寐，故留明月照相思。
再寄穎叔一首
作者：彭汝礪
朝代：宋

山林問舊題，州縣見餘威。
求友誠相及，思親夢遠歸。
丁丁聞伐木，密密看縫衣。
但自心猿伏，如它翼虎飛。
再用前韵
作者：彭汝礪
朝代：宋

從公飲輒醉，醉德非醉酒。
噬肯易子教，義應容拜母。
歌聲清以長，發若金石叩。
予非多聞者，或似直諒友。
身世飄流並，神形條達偶。
萬事實一夢，奚亡亦奚有。
是非可姑置，試俟千載後。
但願酒不空，何庸印如斗。
再用前韵·其一
作者：彭汝礪
朝代：宋

朝日薰酣晨露洗，中林入夜幽香起。
燭與花明月影中，月和燭照花陰裏。
光華混雜不可認，刻畫雖工難比似。
燭偏月下花亦別，疏影橫從俱可喜。
使君白頭衰久矣，空惜流年去如水。
作詩與花雪羞恥，多材自屬佳公子。
青春九十今能幾，不當祇作常時比。
莫令俗事一關心，可厭浩歌頻到耳。
再用前韵·其二
作者：彭汝礪
朝代：宋

夜色清如水新洗，月上燭明栖鳥起。
灼灼其華散成綺，仙翁岸幘光明裏。
公明如月非如燭，文華亦非花得似。
安危自以天下任，故與衆人同笑喜。
手折芳枝嚼紅蕊，臨池想濯滄浪水。
芳菲肯付游人醉，知公愛民一如子。
月盈易虧花落易，直須催促公排比。
公看光陰去無止，欻如白駒過隙耳。
再用前韵呈察院學士
作者：彭汝礪
朝代：宋

真人養真如養源，道士耕道如耕田。
吐納日月踏雲烟，牢如金石齒牙堅。
捷如猨猱身體儇，沐浴露霧甚榮鮮。
受命一萬有千年，既安且樂無迴邅。
後人好惡紛倒顛，湎淫蠱惑作罪愆。
墮落世網縛塵緣，愛河流轉業火燃。
猗公淡泊其得天，泛泛乘世如虛船。
精神采色照四筵，老鶴飲露夜不眠。
戲笑中有第三禪，凈不著水花如蓮。
酬酢不停奚敏旃，賦詩馬上橫殳鋋。
不放祖生先着鞭，北方灸焫自古然。
其力十百倍凡鉛，功成不數飲中仙。
再用前韵書呈諸友學士
作者：彭汝礪
朝代：宋

凡花朝開暮即老，仙桂春花秋更好。
幽砌終年看不飽，洞門無日春不到。
玉樽一挹把筆掃，跂脚詩成不立草。
醉倒淋漓應落帽，衣襟沾溼雲如膏。
冬寒圍爐以題爲韵得寒字
作者：彭汝礪
朝代：宋

道路冬無雪，山原臘始寒。
平林風力疾，落葉雨聲乾。
冰玉詩腸瘦，江湖酒思寬。
庭幃即予樂，不必事盃盤。
冬日道中作
作者：彭汝礪
朝代：宋

夜臥衾裯單，不敢嗟體寒。
晨餐蔬食微，不敢嘆腹饑。
重念饑寒民，亦有甚我身。
我心若嗟吁，彼俗當何如。
出城呈君玉都官
作者：彭汝礪
朝代：宋

天寒雨氣滿林幽，道上風塵擁布裘。
萬室未堪今日弊，一官敢念此生浮。
平常素拙公家事，夙夜聊分縣尹憂。
見說至尊方旰食，吾儕何術補涓流。
出關寄資道
作者：彭汝礪
朝代：宋

草色萋青花色殷，獨乘微雨度重關。
鵰鷹不死蓬蒿際，騏驥方懷道路間。
千里未能通咫尺，一毫安敢望丘山。
韶華欲老功名遠，臥想清風輒厚顔。
分題得思字韵寄甯文淵
作者：彭汝礪
朝代：宋

風雪今之夕，湖山百爾思。
欲歌鶑谷意，不忘鶺原詩。
臘意生梅萼，春容動柳枝。
塵埃一千里，歸夢自遲遲。
刑部丈寄酒因成短詩以謝
作者：彭汝礪
朝代：宋

玉壺寄酒來三島，蓬鬢持盃學八仙。
詩句剪裁揮翰墨，賞心飛舞度林泉。
秋風會圃尋霜實，明月歸舟載錦鮮。
甘倚白雲窮一醉，爲公吟盡洞中天。
初夏詠
作者：彭汝礪
朝代：宋

簿領紛相壓，塵埃懶未堪。
輕陰人割麥，微雨客憂蠶。
照水荷衣薄，迎風柳鬢鬖。
微吟聊自釋，一夢滿江南。
初秋曉起
作者：彭汝礪
朝代：宋

雲影冥蒙雨細飄，風傳秋意又經宵。
蒼溪岸側千峰翠，高樹枝頭一葉凋。
病久亦傷光景速，起來尤愛暑威銷。
徐徐步向亭中立，逸興飄浮酒氣驕。
別子容
作者：彭汝礪
朝代：宋

衣衫塵土待光輝，議論淵源慰渴饑。
鄙遠尚思同舊學，疲駑常恐誤真知。
壯懷銷落非前日，孤宦邅迴强此時。
萬事紛紛知有在，齋心更欲問蓍龜。
別子直
作者：彭汝礪
朝代：宋

高秋惜別苦匆匆，不得清吟日日同。
步履忽迎春色合，肺腸甘逐酒樽空。
一舟喜逐征帆北，千里愁逢去鷁東。
恰似江神惜離袂，夜來故作打頭風。
到慈湖九江有感·其一
作者：彭汝礪
朝代：宋

昔赴長沙幙，初經彭蠡湖。
所天正强健，此地稍踟躕。
杖屨今何在，谿山祇自如。
白頭雙血淚，一夜落深蒲。
到慈湖九江有感·其二
作者：彭汝礪
朝代：宋

繫舟此地昔徜徉，楊柳今時更老蒼。
却望靈芝西北路，秋風吹泪滿滄浪。
到醒心亭
作者：彭汝礪
朝代：宋

萬里江湖逐斷萍，紅塵不見北山亭。
一思好景心魂醉，纔挹餘芳眼目醒。
寒暑忽移佳木綠，古今長見遠峰青。
烟蕪路斷無窮盡，空惜琅邪舊記銘。
到雄州不得家書
作者：彭汝礪
朝代：宋

馬頭不是病風埃，相別相望眼不開。
祇有瓦橋書可附，何緣不寄一聲來。
劉生適中初業儒稍能文詞氣勇而不暴甚得鄉士人心連蹇不得志以醫游四方元祐七年來京師予與喬給事公權豐侍郎相之薦于朝入翰林爲醫官孫待制傳師帥渭辟以從予哀生之志未得而喜其得賢主人以歸也作是詩以送之
作者：彭汝礪
朝代：宋

短衣瘦馬去從軍，辛苦知君祇爲貧。
絲綬戲拈五兩去，桂華志取一枝春。
持書關內大丞相，寄語渭濱賢主人。
種種別時雙鬢髮，蕭條今日總如銀。
勉友人張生一首
作者：彭汝礪
朝代：宋

羣英偕奮迅，夫子尚埃塵。
辜負青雲器，淹留白屋身。
孟軻雖欲仕，原憲固安貧。
甚矣逢時晚，歸歟樂道真。
林泉遯華耀，詩酒毓精神。
天子真明主，朝家况盛辰。
忍令伊尹輩，終老止耕莘。
北使還代書寄穎叔
作者：彭汝礪
朝代：宋

南行湖海北幽州，不見故人今幾秋。
萬事塵沙渾是夢，百年露電只如流。
欲觀王儉紅蓮幕，更上庾公明月樓。
舊說楞嚴多少義，由來祇在一毫頭。
北軒
作者：彭汝礪
朝代：宋

浮萍滿載江湖興，翠柏長聞金石音。
丈室寥寥塵外事，相看真不異山林。
北風
作者：彭汝礪
朝代：宋

北望南淮雲更遮，別離始覺路爲賒。
深林青杏還爭熟，淺水紅蓮亦自花。
匪躬先之桐廬因作詩送之
作者：彭汝礪
朝代：宋

男子生當自樹立，莫令寂默終無名。
膏粱孰與文章樂，錦繡不如仁義榮。
予病淹留豈得已，子今閒暇固當行。
竹林交契知安否，議論從容爲寄聲。
十四弟得書承已次東流赴省試因寄小詩呈推官承務弟
作者：彭汝礪
朝代：宋

恰見蜘蛛喜，便知鴻雁來。
大波窺洶湧，遙岫見崔嵬。
懷土欲心折，拆書先眼開。
繫舟龍化處，亭子舊名雷。
千乘先生有草堂之吟而人或譏之因次其韵
作者：彭汝礪
朝代：宋

世俗無輕好遁譏，先生豈是愛山扉。
聖人固重潜龍誡，君子安爲即鹿非。
白水會來朝草徑，紅塵不敢傍麻衣。
金輿應有商岩夢，即聽東南一詔飛。
南安道中
作者：彭汝礪
朝代：宋

南安窮且僻，况復阻凶饑。
破屋人何在，空山鳥自歸。
兒童多素韠，婦女祇青衣。
好雨兆豐歲，斯民其庶幾。
南歸
作者：彭汝礪
朝代：宋

匆匆燈火着征衫，客勸賓酬酒既酣。
老馬經時俱首北，大鵬今日會圖南。
擬尋樂事羞華髮，欲問生涯指舊庵。
貪惜上恩歸未得，素餐自愧百無堪。
南陽
作者：彭汝礪
朝代：宋

復爾行南陽，興言涉清漢。
日晴川谷明，風靡花竹亂。
遙瞻萬山麓，近眺樊城岸。
南北有仳離，令人感鴻雁。
去年行建昌作詩招雲居元禪師近過南康不見用前韵馳寄
作者：彭汝礪
朝代：宋

雕金閒璧雲中居，臥龍更有文公廬。
門前不設羊牛車，誰捋虎鬚跋狼胡。
寶林環繞千珊瑚，中間一點摩尼珠。
游戲樂說心如如，諸方傳錄爲奇書。
愛師談實非空虛，生决定信無疑狐。
表裏洞徹如冰壺，輕重已自分錙銖。
咫尺祇恨相逢疏，各自有口能無吁。
去桐廬學
作者：彭汝礪
朝代：宋

中庸方自樂，外慮巧相侵。
興廢盡天意，行藏非我心。
淚因鶑谷亂，愁爲鶺原深。
日暮途方遠，誰賡馬上吟。
去桐江
作者：彭汝礪
朝代：宋

去去不遑息，棲棲何所歸。
紅塵傷客鬢，白露點征衣。
風雨晴時少，山川平地稀。
夢魂留不得，一夜到庭幃。
又和治居許昌詩·其一
作者：彭汝礪
朝代：宋

事與心違即掛冠，逍遙芝朮長童顔。
黄金晚去雲中闕，員嶠深游海上山。
平日以身當國論，老年將夢比人間。
文章氣力終豪健，四韵詩來倚馬還。
又和治居許昌詩·其二
作者：彭汝礪
朝代：宋

聞說當年鵷鷺班，諫書無數慰龍顔。
水橫潁首歸新第，雲斷峨眉憶舊山。
漫有新詩名海內，曾聞雅樂獻河間。
西湖今日春應好，想見扁舟載月還。
又寄佛印
作者：彭汝礪
朝代：宋

神仙苒苒在蓬壺，更得詩來慰索居。
天上樓臺開佛國，日邊香火讀天書。
籃輿獨往公今爾，蠟屐他時我亦如。
彼是此非無足問，悠悠同是一空虛。
又憶東林
作者：彭汝礪
朝代：宋

夫君自南國，有信寄西風。
天上曾攀桂，江邊復轉蓬。
試爲千里約，敢慍一囊空。
相望看明月，高秋復在中。
又書懷
作者：彭汝礪
朝代：宋

錦江蟠泊落雲端，秀氣全分在爾顔。
少日大鵬飛北海，清時片玉出崑山。
心存魏闕安危際，名在丹臺伯仲間。
昨夜瀘渝初奏捷，巔崖誰爲勒銘還。
叔子祠堂
作者：彭汝礪
朝代：宋

不折亭下柏，不採山頭石。
羊公昔茲游，千載人愛惜。
焚香薦巵酒，一拜三嘆息。
却汎峴水波，汪洋感餘澤。
口占和君時
作者：彭汝礪
朝代：宋

吾生有窮通，吾志不可衰。
飄飄如浮雲，富貴我何爲。
我今樂不淺，我歌爾其隨。
譬猶富者家，畜聚不可訾。
怡怡任天真，何害爲偲偲。
人惟學不學，高下成雲泥。
是非惟所求，萬物豈我私。
君看鑑中明，不隠嫫母媸。
君病本自無，吾藥奚所施。
惟作日新銘，與汝同爲規。
古北口楊太尉廟
作者：彭汝礪
朝代：宋

將軍百戰死嶔岑，祠廟巖巖古到今。
萬里胡人猶破膽，百年壯士獨傷心。
遺靈半夜雨如雹，餘恨長時日爲陰。
驛舍愴懷心欲碎，不須更聽鼓鼙音。
古廟
作者：彭汝礪
朝代：宋

嚴嚴遺廟水岩幽，想像遲回物爲秋。
堂陛終須辨臣主，山河空復誓王侯。
地全東海疑先兆，力盡淮陰意未休。
可恨游人滿門下，不將敧器與君謀。
古木
作者：彭汝礪
朝代：宋

雨溼路岐泥滑滑，風吹江海水茫茫。
壯心弦直值吾道，孤宦蓬飛各異鄉。
詩句好吟江上碧，酒巵已負菊邊香。
豐年誰及農家樂，老稚驩謳自滌場。
合肥府學中賡諸公韵和正寺翔甫總翠亭
作者：彭汝礪
朝代：宋

危亭縹緲壓城端，總拾澄虛入畫欄。
地勢西連金斗峻，山容東際湫湖寒。
行瞻日月光華近，坐覺乾坤器度寬。
聞說南州畫工在，可能收作一屏看。
同文淵夜坐懷伯兄
作者：彭汝礪
朝代：宋

月外征鴻自北飛，溪邊流水亦東歸。
相思欲往還多畏，自笑浮生事事非。
同游獨山·其一
作者：彭汝礪
朝代：宋

路蹊曲曲上喬岑，風物疏疏接遠林。
携妓笑無安石樂，愛山喜似晉公心。
步尋翠石傷荆玉，行接幽岩望傅霖。
別去幾時重會此，欲君無避酒船深。
同游獨山·其三
作者：彭汝礪
朝代：宋

城樓日日望霄垠，車馬今來訪舊聞。
寒石萬尋圍翠竹，危峰一點綴青雲。
灑然自有林泉樂，去矣吾非鳥獸羣。
安得畫工圖絕致，盡收蒼翠寄諸君。
同游獨山·其二
作者：彭汝礪
朝代：宋

獨山亭子山之心，萬竹相圍盡翠陰。
古剎地幽紅日永，懸崖人靜碧雲深。
輕風細細無朝夕，勁節依依自古今。
吏役幾嗟詩筆廢，興來不惜爲君吟。
同游獨山·其四
作者：彭汝礪
朝代：宋

相期一罇樂，共宿獨山青。
塵土不能污，夢魂還自醒。
夕陽登絕徑，明月步危亭。
爲我題僧壁，炎天此日經。
同許屯田子仁宿圓通寺
作者：彭汝礪
朝代：宋

遠水猿谿古，孤峰石耳懸。
慈悲開一徑，智慧出雙泉。
大士車乘鹿，幽人社結蓮。
欲知今邂逅，猶是昔因緣。
吏部閣子前有千葉菊因酌同僚口占一首
作者：彭汝礪
朝代：宋

一花幾千葉，千葉一時開。
曉露紅雲拂，春風舞雪回。
薄言酌我酒，亦道賞花來。
自是蘭臺勝，桃源安在哉。
君宜弟還鄱陽風雨未行馳寄此詩
作者：彭汝礪
朝代：宋

鴻雁行行如弟兄，天寒故故作秋聲。
江湖寂寞風雨急，今夜扁舟行未行。
君宜得種茶詩予和韵
作者：彭汝礪
朝代：宋

始傍東園種，初從北苑移。
本根原自好，造化總無私。
紫笋時名誤，烏程舊種卑。
酪奴吾不問，酒聖爾何爲。
君時與董君佐以鄉薦相次登甲科有詩送之邀予同賦
作者：彭汝礪
朝代：宋

青衫慰子久蹉跎，各喜流年壯未過。
金玉曹劉初並價，淵源游夏復同科。
紅塵去馬侵星月，綠水歸艎觸芰荷。
邂逅故鄉秋正好，相看憶聽鹿鳴歌。
吳園雜詠十九首·吳園
作者：彭汝礪
朝代：宋

布夷韓彭誅，國奪名亦隕。
芮王獨以正，百世榮如近。
至今園中草，欲踐猶不忍。
吳園雜詠十九首·四并臺
作者：彭汝礪
朝代：宋

時將景共好，物與心相投。
曠覽盡萬物，分明一浮漚。
此臺無不并，樂只臺上游。
吳園雜詠十九首·四曲池
作者：彭汝礪
朝代：宋

大池方如矩，小池曲如鈎。
方奚避汙辱，曲不趨公侯。
時傍白蓮葉，獨行青翰舟。
吳園雜詠十九首·山亭
作者：彭汝礪
朝代：宋

飛簷截山出，碧瓦貼雲齊。
水靜見魚樂，竹深聞鳥啼。
春風花落處，誤認武陵溪。
吳園雜詠十九首·忘憂亭
作者：彭汝礪
朝代：宋

徙竹種前林，栽松滿幽島。
主人無所憂，不用植萱草。
吐納奚所事，忘憂自難老。
吳園雜詠十九首·思賢亭
作者：彭汝礪
朝代：宋

大風無邪聲，積雪不改色。
根方爲龍去，實擬待鳳食。
一日有不見，恍如歲三易。
吳園雜詠十九首·戒得菴
作者：彭汝礪
朝代：宋

衆人貪狥財，種利不種德。
誰如之人心，白首能戒得。
以此風里閭，貪競當自息。
吳園雜詠十九首·書堂
作者：彭汝礪
朝代：宋

藐視一籝金，獨藏五車書。
高堂見古今，其樂亦只且。
以此燕子孫，吾誰數陶朱。
吳園雜詠十九首·澡雪亭
作者：彭汝礪
朝代：宋

塵土能汙人，譬如衣匪澣。
窺臨得清曠，其去已大半。
不必濯滄浪，神明自還觀。
吳園雜詠十九首·燕閣
作者：彭汝礪
朝代：宋

高閣高入雲，俛焉視岡阜。
老來更無事，賓至但飲酒。
陰功在其鄉，更足燕爾後。
吳園雜詠十九首·眉壽堂
作者：彭汝礪
朝代：宋

枝幹上參天，長松不枯槁。
朱頂雪衣裳，仙鶴顔色好。
主人一千歲，似此松鶴老。
吳園雜詠十九首·秋月樓
作者：彭汝礪
朝代：宋

秋月如秋水，瑩澈萬里流。
我欲挹其清，登彼百尺樓。
隨時有佳趣，不但是中秋。
吳園雜詠十九首·秋香亭
作者：彭汝礪
朝代：宋

豈不有春華，不如秋後香。
紅紫不禁風，黄花耐雪霜。
幾時登其亭，采采泛彼觴。
吳園雜詠十九首·紫筠亭
作者：彭汝礪
朝代：宋

青竹老出藍，紫竹嫩施粉。
樂彼奇節並，歲寒不彫隕。
言如拾芥者，設意毋乃近。
吳園雜詠十九首·薰風閣
作者：彭汝礪
朝代：宋

衆山走蜿蜒，高閣立崔嵬。
流水橫其前，時有薰風來。
聊可解吾慍，敢言阜民財。
吳園雜詠十九首·覺軒
作者：彭汝礪
朝代：宋

本覺不見覺，大夢非是夢。
覺夢夢非覺，其歸理則共。
兔魚亦既得，筌蹄自無用。
吳園雜詠十九首·觀德亭
作者：彭汝礪
朝代：宋

男兒厥生時，弧矢射四方。
茲禮古所重，嘆嗟今已亡。
典章可披尋，君試行一鄉。
吳園雜詠十九首·觀稼亭
作者：彭汝礪
朝代：宋

多稼爲豐年，觀言亦云樂。
秋雲滿原隰，漫不知厚薄。
帝力彼焉知，陶然飽耕穫。
吳園雜詠十九首·集虛堂
作者：彭汝礪
朝代：宋

室虛即生白，惟道在集虛。
詩書掃塵跡，仁義外蘧廬。
形忘心亦忘，萬物同一如。
呂睦仲赴詔以病不及送作詩與之
作者：彭汝礪
朝代：宋

埃塵留病枕，霜雪聽晨征。
出谷鶑聲早，飛雲鶴翅輕。
寒郊亦常日，物色自離情。
二月春風信，期君萬里程。
呈劉推景仁
作者：彭汝礪
朝代：宋

萬里依依欲見君，浪煩車馬走乾坤。
頻經患難心方老，久厭塵埃眼欲昏。
幾日不歸南郡帳，清宵長夢翟公門。
側聞丹詔從天下，願借春風起舊根。
呈通判朝奉宋丈·其一
作者：彭汝礪
朝代：宋

昨日南陽今淅川，馳驅不敢恨華顛。
久披褐布是居士，時着斑衣猶少年。
係屧記尋幽徑竹，泛舟憶近碧池蓮。
笑君與我渾相似，目病鰥鰥夜不眠。
呈通判朝奉宋丈·其二
作者：彭汝礪
朝代：宋

經時山川浪跋履，半夜衣裳時倒顛。
塵土最能催白首，風波祇會送流年。
寂寥彭澤門栽柳，萧洒東林社結蓮。
語及故鄉歸未得，看雲步月欲忘眠。
呈運判學士·其一
作者：彭汝礪
朝代：宋

邂逅江濱宿使航，五更窗外月猶黄。
因陪談麈殊優遠，自反機心愈渺茫。
老馬但羞千岳阻，病翰孰與九臯翔。
明時頼有吾宗在，敢學西鄰便涕傷。
呈運判學士·其二
作者：彭汝礪
朝代：宋

相望冰壺江水濱，渴心枯涸欲生塵。
忽逢使節何勝喜，又說宗乘得愈真。
鬢裏雪霜經歲有，眼前風浪與時新。
茫然未有歸田計，愧以窮通問故人。
和上官彥衡齋祠·其一
作者：彭汝礪
朝代：宋

廊陛紛紛響珮環，半天星月曉班班。
誤瞻宮闕星辰上，疑聽金絲闕里間。
萬國祭祠嚴穀旦，百年文物盛賢關。
奉常固不煩爲最，太史徒知詠仰山。
和上官彥衡齋祠·其二
作者：彭汝礪
朝代：宋

五更欲踏月明還，去意遲留馬亦班。
棟宇參差天左界，綖旒隠約殿中間。
簡編雅有多聞富，杖履清無一事關。
俗狀情知煩愛惜，更容棲息道家山。
和亶甫夜字
作者：彭汝礪
朝代：宋

雪輕不自持，風急更相借。
仙人集蓬島，鴻鵠雲中下。
飛騰障空虛，細碎穿隙罅。
光明入幽室，晃耀不知夜。
苦寒爲公飲，酒盡解貂貰。
盤蔬起鄉思，披綿問鵝鮓。
浮生夙何緣，今昔同官舍。
才調稍迫促，每羨公優暇。
草玄入幽微，曾不解嘲駡。
文衡委輕重，事亦宗伯亞。
我愚實未稱，得友還自詫。
兩驂萬里心，雙璧連城價。
塵土難淹留，雲霄看高跨。
和仲子中謝寄福州荔圓
作者：彭汝礪
朝代：宋

五月南州荔子花，道山杳靄路歧賒。
誰將長樂陳生筆，寫寄於陵仲子家。
和伯鈞節推
作者：彭汝礪
朝代：宋

昔年相見蜀山隈，落落知君匪衆材。
白髮今時俱老大，青山何日盍歸來。
烟塵草草馳軍檄，風雨匆匆把酒盃。
萬事欲言終不盡，詩成悽愴有餘哀。
和佛印
作者：彭汝礪
朝代：宋

供佛堂中香積飯，度人門外白牛車。
參禪長老或雪涕，說法虛空時雨花。
靈鷲御風朝海瀆，飛翬撒水抗烟霞。
老師住處即安樂，祇恐臥龍生嘆嗟。
和佛印
作者：彭汝礪
朝代：宋

黄昏雲散山山雨，優鉢花開處處春。
寶塔尋常凌宇宙，靈壇咫尺覲星辰。
和侯利建運使朝請
作者：彭汝礪
朝代：宋

當年置酒峴山亭，公作新詩我載賡。
疾病尚憐憂似醉，文章還看美如英。
傷哉無復老萊戲，久矣不聞韶樂聲。
饑鵠欲飛嗟已老，謬煩江漢借修程。
和元忠早春
作者：彭汝礪
朝代：宋

雨細風開草葉長，烟深日著柳梢黄。
幽人對物心千里，玉麈朱弦寶鴨香。
和初夏
作者：彭汝礪
朝代：宋

淺水池塘蓮葉香，紅塵道路柳陰長。
黄梅雨裛欄干濕，翠柏風吹襟袖凉。
和劉舍人
作者：彭汝礪
朝代：宋

剪綵微茫比絲髮，雕金焜晃映蟬貂。
鵷鸞破曉趨丹禁，雨露迎春下九霄。
花映上尊非索寞，雪侵餘鬢自蕭條。
讀書終日不知味，恰似在齊聞舜韶。
和十二法曹
作者：彭汝礪
朝代：宋

秋來初得兔園書，更有詩來慰索居。
出宿幾時吾稅駕，歸寧何日爾脂車。
貧如原憲元非病，懶比嵇康老更疏。
鴻雁池邊知可樂，鶺鴒原上正相胥。
和千乘先生詩
作者：彭汝礪
朝代：宋

蓬蓽猶淹濟世圖，獨持經術振羣愚。
困窮自古饒賢者，功業于今屬丈夫。
天下久思安石起，時人爭笑孟軻迂。
何時幣聘來莘畝，佇聽嘉言上禁途。
和叔宜弟·其一
作者：彭汝礪
朝代：宋

悠悠白雲飛，戚戚感我情。
白雲行四方，顧我豈憚行。
投袂起番水，荷擔指宜城。
所懷再踰秋，計以頃刻成。
遠裝有書帙，貧囊無金籯。
馬羸半徒步，僕瘦復兼程。
天寒雪頻飛，山阻路少平。
林端虎豹跡，驛後豺狼聲。
我行有所懷，雖壯如孩嬰。
入門旅愁破，侍席春風生。
丁寧道懷感，惻怛一坐傾。
我今授汝記，汝當以孝名。
孝能事其親，榮亦及乃兄。
乃兄久衰矣，山川倦遐征。
歸與治爾田，我歸耦而耕。
和叔宜弟·其二
作者：彭汝礪
朝代：宋

淚痕如雨欲垂垂，知汝心誠繫綵衣。
江外若逢鴻雁過，時將音問寄庭幃。
和史司理水軒
作者：彭汝礪
朝代：宋

收拾澄虛過斷牆，軒楹從此有輝光。
草侵兩岸春應好，水接雙溪晚自凉。
詩念松陵頻縱筆，會思河朔重飛觴。
漁舟占盡江湖樂，應笑吾儕簿領忙。
和君宜弟詩韵蘄州所寄
作者：彭汝礪
朝代：宋

棠棣花開處，衡陽雁去時。
封題開遠信，涕淚裛新詩。
知道頻嗟晚，謀田更恨遲。
去留君莫問，方寸正如絲。
和君時
作者：彭汝礪
朝代：宋

形容枯槁心若灰，參軍新讀法華來。
維摩莫道無言說，不二門庭總自開。
和君時予未至君時言有羣鵲集檐
作者：彭汝礪
朝代：宋

舊重千金諾，元爲五日期。
水清冰破玉，岩潤石凝脂。
命駕不嫌遽，舍車空悔遲。
多慚無道力，有往鵲先知。
和君時十二弟
作者：彭汝礪
朝代：宋

漂泊東南天地間，分明身世似乘船。
此生去住總未定，所值險夷皆偶然。
載酒縱隨紅芰飲，移床深近白雲眠。
知君獨處多幽趣，詩軸今成第幾編。
和君時十章章四句·其一
作者：彭汝礪
朝代：宋

猗彼君子，篤志乎道。
道之云遠，於焉慥慥。
和君時十章章四句·其一〇
作者：彭汝礪
朝代：宋

我田我田，以遲爾歸。
何速于行，姑樂我私。
和君時十章章四句·其七
作者：彭汝礪
朝代：宋

凡人逐物，其力則倍。
苟知其養，是用無悔。
和君時十章章四句·其三
作者：彭汝礪
朝代：宋

孰違孰從，曰吾從義。
孰去孰與，曰吾由禮。
和君時十章章四句·其九
作者：彭汝礪
朝代：宋

爲山一簣，懼乎或止。
道之云遠，曷云其已。
和君時十章章四句·其二
作者：彭汝礪
朝代：宋

猗彼君子，克誠其身。
匪祿是榮，日以養親。
和君時十章章四句·其五
作者：彭汝礪
朝代：宋

吾斯未信，吾顔之厚。
重輕惟法，于爾何有。
和君時十章章四句·其八
作者：彭汝礪
朝代：宋

無悔無尤，是則養親。
爾慎旃哉，以慰母心。
和君時十章章四句·其六
作者：彭汝礪
朝代：宋

爾旋爾車，不知其期。
我陟其岡，祇益我思。
和君時十章章四句·其四
作者：彭汝礪
朝代：宋

溫凊匪偕，云如之何。
得彼失茲，得失孰多。
和君時叔宜睡·其一
作者：彭汝礪
朝代：宋

毋論鳥夢并魚夢，一聽牛呼更馬呼。
看取南柯如許事，睡時擾擾覺時無。
和君時叔宜睡·其二
作者：彭汝礪
朝代：宋

莊子蘧蘧夢蝴蝶，尹生昔昔睡呻呼。
吾游直在諸方外，不但無憂樂亦無。
和君時城上樂字韵
作者：彭汝礪
朝代：宋

吾衰寡所欣，惟子足與樂。
愛君凌雲氣，更老更充擴。
危城縱登眺，萬里見澄廓。
中林韵秋風，往往中宮角。
瓊液白玉漿，十分許君酌。
是非等毫髮，未足煩商搉。
貪狥終不還，彼哉世人錯。
和君時寄叔韵
作者：彭汝礪
朝代：宋

屈首隨溫暖，低頭避譴呵。
靈根無挺拔，古鑑少揩磨。
故里三千遠，浮生四十過。
漢江魚不少，書寄莫嫌多。
和君時弟
作者：彭汝礪
朝代：宋

老馬青驄色，扁舟畫鷁文。
長烟橫作带，疊浪似成紋。
北嶺夜收雨，南岡朝出雲。
賦詩知有意，畎畝不忘君。
和君時弟南齋
作者：彭汝礪
朝代：宋

秋陰作雨擬如何，祇欲催人涕泗沱。
愁絕暮蟬無限意，凄凉啼咽不成歌。
和君時弟有感
作者：彭汝礪
朝代：宋

鬢髮非蓬草，秋來亦自衰。
簡書公迫促，歲月細推移。
見客簪裳懶，登樓杖履遲。
故園松菊在，歸計定何時。
和君時弟洗竹
作者：彭汝礪
朝代：宋

斬伐奚傷性，繁枝漫作陰。
靜留朝日暖，寒聚晚烟深。
葉有禽栖息，根無蟻蠹侵。
龍孫今轉盛，終待鳳凰音。
和君時弟生辰時八月十四日也
作者：彭汝礪
朝代：宋

月行正幾望，露潤欲爲霜。
箕斗能符契，桑蓬可感傷。
少時材獨出，老去德方將。
看取華亭鶴，何嫌髮鬢蒼。
和君時弟芝山避暑
作者：彭汝礪
朝代：宋

避熱猶如避火攻，盡將身世隠壺中。
微雲急送鹿頭雨，遠水故吹牛首風。
和君時弟見貽一首
作者：彭汝礪
朝代：宋

鳬短非不足，鶴長非有餘。
泰山逮毫芒，其理固一如。
君才乃驊騮，行矣無踟躕。
萬里不加鞭，日力復有舒。
豈如老鈍馬，寸進徒渠渠。
低頭戀棧豆，時復仰天噓。
徊徨槽櫪間，不用論智愚。
惟中可以休，吾與子歸歟。
和君時弟韵
作者：彭汝礪
朝代：宋

流火退縮金盛强，郊原日夜生寒凉。
梨垂栗皺橙柚香，田家笑語炊黄粱。
山水秀徹摇秋光，重岩細菊斑斑黄。
萬象呈露無遯藏，時和歲豐辰亦良。
脂車與子游上方，吐論縱橫氣軒昂。
書帙羅列圖畫張，睥睨孔孟窺虞唐。
偃息道奧緣禪床，苒苒定看移星霜。
和君時約誼甫先生游龍泉失期
作者：彭汝礪
朝代：宋

昨夜天文靜，重雲宿少微。
客遊還不值，人事故多違。
照月雙泉落，凌風一雁飛。
山川雖往復，難值夢魂歸。
和君時苦熱
作者：彭汝礪
朝代：宋

窮簷祇似在蒸炊，無事形疲心亦疲。
惟有清談能勝熱，終朝無處不相思。
和君時見寄
作者：彭汝礪
朝代：宋

不是傷愁不作詩，吾言無益亦何爲。
肺肝欲語竟無處，惟有江頭鴻雁知。
和君時語農者·其一
作者：彭汝礪
朝代：宋

兒女莫啼翁莫愁，十分栽插十分收。
酒篘白蟻須盈面，花插黄金聽滿頭。
和君時語農者·其二
作者：彭汝礪
朝代：宋

大田既戒歲無憂，零雨其濛夜復收。
秈稻可惟齋馬鬣，聖禾亦自秀牛頭。
和君玉捕蝗雜詠·其一
作者：彭汝礪
朝代：宋

草木經春老，牛羊薄晚歸。
水痕長淡薄，花片巧菲微。
感物愁盈斛，勞形带緩圍。
利名勞有此，今日已知非。
和君玉捕蝗雜詠·其三
作者：彭汝礪
朝代：宋

燕拂低枝出，鶑尋接葉藏。
地平山影薄，溪急水聲長。
零露溼人鬢，飄風吹我裳。
道邊花更好，還亦似河陽。
和君玉捕蝗雜詠·其二
作者：彭汝礪
朝代：宋

澤畔行蕭灑，山邊宿寂寥。
烟塵牽永日，風月自澄霄。
水旱憂千里，農桑念七條。
君材知有待，歸夢莫迢迢。
和君玉捕蝗雜詠·其五
作者：彭汝礪
朝代：宋

馬病風塵裏，人疲簿領間。
旱枯憂澤竭，汗浹怨風慳。
時雨恩終厚，驕陽勢苦頑。
降真香一炷，百拜望南山。
和君玉捕蝗雜詠·其四
作者：彭汝礪
朝代：宋

南北驅之既，東西長又多。
已知蠹人力，毋亦沴天和。
號令趨風雨，鞭笞畏網羅。
相看愁欲死，恐未及驩歌。
和君玉林字韵
作者：彭汝礪
朝代：宋

晚日牛羊舍，清風鳥雀林。
山蹊頻下上，天色屢晴陰。
縣令三鄉念，君王萬里心。
事功非翰墨，酬唱故相禁。
和周寺丞韵
作者：彭汝礪
朝代：宋

玉津亭樹雪層層，故比人間分外清。
恰似江南春到處，梅花一片拆園英。
和國信子育元韵·其一
作者：彭汝礪
朝代：宋

雪餘稅馬立孱顔，望盡南垂北際山。
一段黄雲凝不散，胡人說是瓦橋關。
和國信子育元韵·其三
作者：彭汝礪
朝代：宋

聞道朝正使入關，殷勤試托寄書還。
逢人若問今何許，已過金鈎第一山。
和國信子育元韵·其二
作者：彭汝礪
朝代：宋

曉起南山暮北山，夜深歸夢祇山間。
山中亦有流泉好，不許行人洗病顔。
和國信子育元韵·其五
作者：彭汝礪
朝代：宋

傍火時尋柏子燒，青燈笑語夜寥寥。
殊方更喜人情好，長日不知山路遙。
和國信子育元韵·其四
作者：彭汝礪
朝代：宋

山谷冥冥風怒號，故吹霜雪上綈袍。
風波末路嗟奚拙，露電浮生笑自勞。
和執中及謝檢法·其一
作者：彭汝礪
朝代：宋

天女匆忙來獻花，莊嚴凈妙一何嘉。
兒童更少渾無著，自勝維摩長者家。
和執中及謝檢法·其二
作者：彭汝礪
朝代：宋

三年不見洛陽花，今日襄陽看轉嘉。
奔走簿書長似夢，不知春已滿人家。
和執中寄師厚同年·其一
作者：彭汝礪
朝代：宋

千載風雲慶一逢，枯榮相望百年中。
雪霜松檜材先老，泥土驊騮路未通。
顔子奚慚一簞食，阮生不是哭途窮。
春游取次吟花藥，枉負燈窗翰墨功。
和執中寄師厚同年·其二
作者：彭汝礪
朝代：宋

日暮相忘城上亭，雲深祇見數峰青。
傅岩可獨爲霖雨，荀里還歸聚德星。
漢水溯風增浩蕩，蘭花着雨長芳馨。
嘯吟久不過諸葛，丰度今誰似九齡。
和執中游山
作者：彭汝礪
朝代：宋

峨峨楚山前，屹屹樊堞後。
汗漫清漢左，蜿蜒大堤右。
雷霆沸波瀾，龍虎臥岡阜。
春風無偏陂，潤澤到藜莠。
日月有底急，匆匆似奔走。
樂哉城南游，矧復得智叟。
橫踰路東頭，縱踏山北口。
逶迤陟嶔崟，莽蒼度林藪。
巍亭立青冥，隠几見十部。
崖石險欲落，參差露妍醜。
沉深開殿閣，闕穴得圈臼。
尚或埋泥塗，誰能斬薪槱。
法海惟我汎，禪關與君叩。
清泉給醍醐，一飲失塵垢。
丹鳳杳不來，瞻想更搔首。
潭潭谷中寺，花木照堂坳。
樓閣守岧嶢，敧危貼星斗。
白雲雜香霧，終日在戶牖。
有沼旱不枯，金蓮豈凡偶。
不見白馬至，似聞蒼龍吼。
一雨作豐年，歡愉逮雞狗。
稅車高陽池，遺事問黄耉。
歎息當世士，所懷自非苟。
方醉白接䍦，寧貴朱組綬。
拭目墮淚碑，徘徊想忠厚。
河內借寇恂，南陽祠杜母。
彼惟一純誠，名等天地久。
愛君所志遠，堯舜望高后。
談經破小辯，獨自持綱紐。
德愛在章貢，甘棠不枯朽。
邅迴久荆楚，白髮嗟未偶。
軒昂更自拔，怵惕非人咎。
寧甘凍饑死，不一變厥守。
吾惟人間世，所遇皆所授。
生死等夢幻，可能憬然否。
譬猶二人奕，日夜競勝負。
紛紛置黑白，畢竟一何有。
但願山下水，盡作杯中酒。
時時與君醉，獨與造化友。
忠臣不忘君，不問在畎畝。
和執中游山四詩 谷隠寺 其一
作者：彭汝礪
朝代：宋

谷隠多牡丹，一花百千葉。
一根出一切，一切一根攝。
愛君看花處，立悟恒沙劫。
其誰知此意，祇有花間蝶。
和執中游山四詩 谷隠寺 其二
作者：彭汝礪
朝代：宋

樓閣倚天外，鐘梵落人間。
俗客有時去，野僧長日閑。
白雲何所往，飛鳥未能還。
一望輒一歎，令人唯厚顔。
和執中游山四詩·峴山
作者：彭汝礪
朝代：宋

甘棠如衆木，峴首如衆山。
燕人愛召公，公去不忍攀。
襄陽思叔子，墮淚濕孱顔。
至今山外溪，日夜波瀾翻。
如公章貢祠，亦在山水間。
和執中游山四詩·高陽池
作者：彭汝礪
朝代：宋

三年南雍居，十至高陽池。
魚鳥如故人，相忘不相疑。
但持青蓮葉，不倒白接䍦。
我與之子游，何似山公時。
和大名掾舍弟君時
作者：彭汝礪
朝代：宋

大名書到慰離憂，南北還嗟各宦游。
任責踰涯吾不樂，食功隨分汝何羞。
客塵汎汎常時味，河水渾渾一片愁。
綵服欲歸今未可，遙將心寄日邊州。
和子仲都官徐孺亭
作者：彭汝礪
朝代：宋

已矣斯人不可從，風流今見一亭中。
雲藏洲渚秋長碧，日在波瀾晚更紅。
旱歲會爲岩際雨，貪夫亦畏海瀕風。
于今未見如公比，嘆息陳蕃榻亦空。
和子堅同游東湖游字韵
作者：彭汝礪
朝代：宋

小徑行幽草，回塘汎杪秋。
風波魚自樂，芹藻雁同游。
暇日容携酒，晴天好放舟。
夕陽歸旆晚，更向水邊留。
和子忠弟見寄元韵
作者：彭汝礪
朝代：宋

詩書非不樂，富貴竟何加。
歲月流年晚，山川行路賒。
學須千古到，行畏一毫差。
閫閾相期遠，寧惟效兔罝。
和履中學士上元有作·其一
作者：彭汝礪
朝代：宋

樓頭星斗爛文章，錦繡中焚百和香。
月似中秋燈似晝，總將明德奉吾皇。
和履中學士上元有作·其三
作者：彭汝礪
朝代：宋

市廢商廛野廢耕，通宵笑傲樂昇平。
樓前樂奏九成曲，樓下人呼萬歲聲。
和履中學士上元有作·其二
作者：彭汝礪
朝代：宋

燈火能催萬物春，花間蜂蝶已繽紛。
太平會與民同樂，總道吾君是聖君。
和履中學士上元有作·其四
作者：彭汝礪
朝代：宋

珠翠雲隨鳳輦行，重樓截臬與天平。
春風不禁宮中事，吹落珠簾笑語聲。
和巖夫如字韵
作者：彭汝礪
朝代：宋

霆聲破幽鬰，雨點散空虛。
日夕分長短，陰陽競慘舒。
柳絲吹細細，花片落疏疏。
試望孤城遠，江山畫不如。
和巖夫花字韵
作者：彭汝礪
朝代：宋

幽亭隔世路，高閣見天涯。
綠散林邊葉，紅生水上花。
人歸越溪藕，僧進壑源茶。
可念詩翁物，都歸野叟家。
和庭佐弟韵
作者：彭汝礪
朝代：宋

鴻雁飛雲際，珪璋照座隅。
喜心看欲雪，佳句續圍爐。
蕭灑開書帙，清狂泥酒壺。
雲霄非萬里，行看步夷塗。
和庭佐觀射
作者：彭汝礪
朝代：宋

勇士環雲幟，將軍臂角弓。
三狐斃林曲，一雁落雲中。
百步風爭疾，千夫膽喪雄。
更須洗稂莠，歸凱上邊功。
和庭佐酒船
作者：彭汝礪
朝代：宋

紅錦圍歌席，黄金飾酒船。
興撩江外客，香忤飲中仙。
憂慮無風雨，歡娛揖聖賢。
空餘中夕夢，一棹倚江天。
和庭佐韵
作者：彭汝礪
朝代：宋

議論優優喜自得，簿書故故來相關。
夜深歸夢無羈束，繞盡南軒一席間。
和廣漢旅中韵
作者：彭汝礪
朝代：宋

苒苒征衣冒曉霜，客心衰寂鬢毛蒼。
故人行李來江外，游子飄蓬念異鄉。
言失筌蹄知意得，醉遺簪紱覺形忘。
青衫四十猶羈旅，嘆息泥沙困乘黄。
和廣漢見和東字·其一
作者：彭汝礪
朝代：宋

駕言欲何之，于彼湖水東。
茫洋衆游魚，凌厲一歸鴻。
嚼蕊挹飛泉，解带臨清風。
寄聲詩中伯，暇日倘來同。
和廣漢見和東字·其二
作者：彭汝礪
朝代：宋

出處勢不齊，譬若西與東。
在陰有鳴鶴，漸陸見飛鴻。
禹稷顔回道，下惠伯夷風。
故彼孺子者，亦庶與古同。
和張侍讀游蜀山
作者：彭汝礪
朝代：宋

日光拂拂已破卯，野色依依猶带秋。
風卷旌旗出城曲，雲迎步履過林幽。
欲扳懸崖訪猿鶴，更逐去鳥窮淵丘。
脫灑塵埃坐清曠，靜窺萬物都蜉蝣。
和張侍讀總翠亭
作者：彭汝礪
朝代：宋

城隅東北起危亭，臥棟飛簷控地形。
萬井不藏平野綠，一湖纔見遠山青。
春歸會圃低華幄，雨歇寒蕪露翠屏。
日暮登臨望樓闕，誤隨飛鳥下南溟。
和張季友正夫歸因爲詩寄
作者：彭汝礪
朝代：宋

曲曲幽林遠遠山，歸與誰得似公安。
定爲五柳先生傳，應笑三年博士官。
上國塵沙隨馬箠，長溪風浪屬漁竿。
秋風喜得音聲到，起對青燈子細看。
和彥常侍郎
作者：彭汝礪
朝代：宋

濯濯威靈赫赫光，天顔咫尺在岩廊。
圖功未肯兄三古，較藝何嫌弟寸長。
鼓舞雷風馳漢詔，昭回雲漢見堯章。
酒樽更有論文樂，一笑令人萬事忘。
和彥衡直講·其一
作者：彭汝礪
朝代：宋

日隠天北角，月飛海東頭。
清暉到堂除，轉覺夜氣幽。
睥睨天地間，無物奚爲憂。
和彥衡直講·其三
作者：彭汝礪
朝代：宋

風隨月明來，終夜共清白。
先生靜無語，獨看庭前柏。
冠带褫客衣，詩書倦塵跡。
好風此時來，應與君相識。
和彥衡直講·其二
作者：彭汝礪
朝代：宋

是身如芭蕉，况復身外名。
至人本無心，肯爲寵辱驚。
和彥衡直講·其四
作者：彭汝礪
朝代：宋

照月槐影碎，吹風柏聲繁。
悠悠此時心，可樂不可言。
和念一弟
作者：彭汝礪
朝代：宋

岡陵盤泊土湖深，蛟蜃伏藏山鳥吟。
大雪埋雲冬寂寞，喬松夾竹晝陰森。
百年身逐無涯智，萬斛愁中方寸心。
昨日汝詩催淚落，暴添溪水兩三尋。
和念一弟詩韵
作者：彭汝礪
朝代：宋

事如車轉軸，日夜不曾周。
固各有分定，疑皆非本謀。
能鳴君似雁，不繫我爲舟。
擾擾膠膠者，憐渠不自由。
和思歸
作者：彭汝礪
朝代：宋

嗟予苦山野，愛子有光輝。
飽學詩渾好，多愁慮益微。
幙中方倚辦，江上可言歸。
况有高風便，行看俊鶻飛。
和應詔吟
作者：彭汝礪
朝代：宋

又得華牋是浣溪，短窗翰墨自光輝。
寒梅不動情相炤，幽鳥無聲意欲飛。
數四恩嘉成海瀆，百千文字粲珠璣。
風花未稱相望意，特爲君王述萬機。
和戶曹池亭韵
作者：彭汝礪
朝代：宋

水光苒苒上朱欄，六月軒楹起薄寒。
誰約醉翁同酒艇，欲尋溪叟問漁竿。
風飄翠芰清如洗，雨裛蒼苔綠未乾。
見說諸公游興愜，夢魂終夕爲盤桓。
和提舉送淮長老住延壽寺·其一
作者：彭汝礪
朝代：宋

少時見說飽叢林，宴坐垂年味更深。
月印夜潭非有意，雲歸秋嶂亦無心。
和提舉送淮長老住延壽寺·其三
作者：彭汝礪
朝代：宋

天地悠悠共故鄉，眼前差別亦多方。
欲知道濟菴前路，俱是將軍舊戰場。
和提舉送淮長老住延壽寺·其二
作者：彭汝礪
朝代：宋

非愛山林避市廛，一枝安隠寄殘年。
新泉遍作人天供，不用諸方五味禪。
和提點少卿喜雪詩韵·其一
作者：彭汝礪
朝代：宋

曲岸滄洲一水涯，輕舟欲訪戴逵家。
城隅寂淡梧桐月，溪岸蕭騷蘆葦花。
潤澤便知年事足，清明更愛曉晴佳。
園林已有春來信，笑看浮生鬢欲華。
和提點少卿喜雪詩韵·其二
作者：彭汝礪
朝代：宋

同雲漫不見津涯，雪霧參差似一家。
辛苦宋人成楮葉，殷勤驛使寄梅花。
潤沾南畝從橫闊，寒助西山曉夕佳。
三白更同千乘喜，屢豐吾亦有光華。
和提點少卿詩韵
作者：彭汝礪
朝代：宋

文場俱是出羣雄，曾頌鴻毛遇順風。
稍記螭頭初賜第，漸驚鶴髮欲成翁。
老年翰墨才仍敵，故國溪山路更同。
存歿感懷渾夢寐，會須推付酒樽中。
和文淵同字韵
作者：彭汝礪
朝代：宋

湖上多佳致，清樽况不空。
樂游今日並，幽思幾人同。
苒苒芰荷雨，蕭蕭蘆葦風。
南州人不見，流水自無窮。
和文淵游餘干山寺
作者：彭汝礪
朝代：宋

愛山終日在山巔，山徑遲留幾屐穿。
澗水曲流隨步屧，爐香深處作雲烟。
峨峨健馬橫岩石，漠漠蒼龍宿舊淵。
爲語琵琶洲上路，幾時容我繫歸船。
和春城北
作者：彭汝礪
朝代：宋

何曾看好春，已復見春深。
水漲千溪綠，松低一路陰。
簿書淹世態，鷄黍亂鄉心。
莫廢清和飲，枝頭李可沉。
和晚北園
作者：彭汝礪
朝代：宋

天氣非相逼，東風已自歸。
樂遊終少及，世事故多違。
桃杏春如在，溪山暑尚微。
早期荃楫泛，頻縱角觴飛。
和晦之所感
作者：彭汝礪
朝代：宋

萬物初還白帝秋，新寒苒苒上衣裘。
紅泥爛醉須千日，皓髮悲吟漫四愁。
氣挹風雲詩易取，分投膠漆意難酬。
簿書久廢游從樂，最負江山翠滿樓。
和李潜夫同年并簡甯文淵時二君在鄱陽
作者：彭汝礪
朝代：宋

我賤無庸如子何，白頭相望欲悲歌。
少年策在英豪腹，清世名專守相科。
薄宦從容憂自少，故人邂逅樂應多。
秋風不見北歸信，東顧蒼茫臨大河。
和李餘干干越亭
作者：彭汝礪
朝代：宋

溪流可到非千里，客夢相望欲十年。
勝概昔聞遺老說，樂游今見令君賢。
月移波影歸珠箔，風轉灘聲落綺筵。
安得浩歌尋澗曲，獨飛綸釣醉霜天。
和梅堂祖心禪師答潭州知府諫議謝凡五遣人召禪師不往·其一
作者：彭汝礪
朝代：宋

萬里江湖一釣舟，夜寒乘月過滄洲。
投竿不比任公子，誤得驪龍亦上鈎。
和梅堂祖心禪師答潭州知府諫議謝凡五遣人召禪師不往·其三
作者：彭汝礪
朝代：宋

無弦不似伯牙琴，笑殺鍾期錯用心。
却愛鐵牛機外語，知音何似不知音。
和梅堂祖心禪師答潭州知府諫議謝凡五遣人召禪師不往·其二
作者：彭汝礪
朝代：宋

胡床誤看碧松枝，自愛壺中日月遲。
冰盡暖沙眠犢子，波間細雨浴魚兒。
和正仲提舉
作者：彭汝礪
朝代：宋

敗谷死灰枯木枝，禪那一味說無思。
優曇昨夜花開了，碧眼胡兒知未知。
和正仲提舉·其一
作者：彭汝礪
朝代：宋

兀坐形忘入眇微，泊然無事亦無思。
箇中若得真消息，先報維摩長者知。
和正仲提舉·其三
作者：彭汝礪
朝代：宋

萬事縱橫似亂絲，道人莫道便無思。
五湖風起浪如屋，祇問鸕鷀知不知。
和正仲提舉·其二
作者：彭汝礪
朝代：宋

一絲急急一絲遲，觸物蒼茫若有思。
流水高山新作操，十年留待伯牙知。
和正仲提舉·其五
作者：彭汝礪
朝代：宋

十年祇有一鍾期，淚落相望百爾思。
寂寞廣陵無復見，崩騰霖雨幾人知。
和正仲提舉·其四
作者：彭汝礪
朝代：宋

峴首人亡無限悲，高陽客散有餘思。
急來相就一游樂，明日東西渾未知。
和毛正仲
作者：彭汝礪
朝代：宋

風雨登危奚壯哉，見書三賦彼崔嵬。
細緣狗脊僕肩病，曲轉羊腸車轍摧。
晨鵲卜知書信到，夜星占見使華來。
愛君最識思親意，取次枯腸夜九回。
和深之飲字
作者：彭汝礪
朝代：宋

窮陰方欲歸，故故作凝凜。
乾坤幾日雪，晝作宵還甚。
寒威鎮氛沴，和氣生豐稔。
君子有酒食，健啖亦豪飲。
虀鹽本吾味，笑此已多品。
芬芳臭如蘭，爛熳文似錦。
夜闌燭花低，更轉鳥聲噤。
私飲樂已湛，情話言尤審。
駑才負荷重，終夕無安寢。
樓頭鐘幾聲，展轉屢欹枕。
和深父傷字韵·其一
作者：彭汝礪
朝代：宋

鄭棄非人棄，梁亡只自亡。
危機交弊弱，血刃第爭强。
恃力雖千國，推尊獨一王。
衰微今已往，掩卷益增傷。
和深父傷字韵·其三
作者：彭汝礪
朝代：宋

戰伐周綱替，春秋捄已亡。
綴旒憂主弱，問鼎嘆臣强。
蕭斧懲當世，蓍龜鑑後王。
最憐君學苦，能爲古人傷。
和深父傷字韵·其二
作者：彭汝礪
朝代：宋

前史權衡在，當時法度亡。
力扶周室弱，深抑楚人强。
言戰嗟無義，書元示有王。
細推褒貶意，掩卷一悲傷。
和深父傷字韵·其四
作者：彭汝礪
朝代：宋

春秋二百戰，一一敘興亡。
書戰皆非義，稱人亦貶强。
臨文常抑楚，謹始必尊王。
窮究當時事，應須發感傷。
和深父學士
作者：彭汝礪
朝代：宋

故人氣分比松筠，凌雨霜風轉更新。
暇日莫辭三斗酒，浮雲便是百年身。
今來古往祇如此，弟唱兄酬莫厭頻。
雪霽擁爐須酩酊，月明分手更逡巡。
和游雙泉·其一
作者：彭汝礪
朝代：宋

投明一雨見年豐，此樂知君與我同。
左右水聲長不絕，却疑身在釣船中。
和游雙泉·其三
作者：彭汝礪
朝代：宋

松柏疏疏吹晚風，清凉分與衆人同。
泉聲出自塵埃外，更在千崖萬壑中。
和游雙泉·其二
作者：彭汝礪
朝代：宋

薄疑身世近蟾宮，步武虛凉在在同。
山色遠追詩句上，泉聲雙落酒巵中。
和游龍泉寺
作者：彭汝礪
朝代：宋

林邊竹枝子，問法即心王。
氣挹千山秀，風吹萬室凉。
靈泉通潤澤，幽鳥恣徊翔。
雨雪翻天地，看瞻愛有常。
和漢廣席上賦柑
作者：彭汝礪
朝代：宋

秀色霜滋重，餘香露洽鮮。
鵠巢靈殻媚，海窟夜珠圓。
丹橘非優貢，蟠桃亦浪仙。
無嗟後林質，未至太清天。
和潤之硯冰
作者：彭汝礪
朝代：宋

晨風凝不散，硯石凍初成。
翠失蒼龍骨，寒餘一鑑清。
纖毫隔冰雪，寶墨妬瑶瓊。
莫近朝陽暖，留看夜月明。
和潤之苦吟韵
作者：彭汝礪
朝代：宋

諸公敏酬唱，頃刻聽詩成。
夜月留寒影，春花落細英。
更須洗塵滓，莫使污晶明。
君看少陵格，篇章句句新。
和濟叔兄書齋言志·其一
作者：彭汝礪
朝代：宋

子夏今爲河上居，諸生從此望夷涂。
聖賢事業長難合，仁義生涯未至迂。
盛德固能蘇弊俗，明時安忍作潜夫。
鞭駑欲副新詩念，爭奈曾參性質愚。
和濟叔兄書齋言志·其三
作者：彭汝礪
朝代：宋

旅人汲汲赴前程，奔走川途不暫停。
蹤跡無如今困蹇，才謀不似舊精靈。
雍容可羨雲中雁，浩蕩來隨水面萍。
富貴功名皆外物，艱難險阻亦須經。
和濟叔兄書齋言志·其二
作者：彭汝礪
朝代：宋

常因多病泣途窮，性命于今亦少通。
貴賤固宜常厥德，死生豈足動吾中。
游心自有詩書學，扶病須憑藥石功。
否剝亦留歸泰復，天時安得久屯蒙。
和濟叔兄書齋言志·其四
作者：彭汝礪
朝代：宋

未得臨流一醉觀，江山應是怨無端。
苦吟夜月橫詩筆，爛醉秋風把釣竿。
溪瀨最宜霜後聽，峰巒曾向雨中看。
輸君瞬息窮千里，苒苒羈懷幾萬般。
和濟叔兄書齋言志一首
作者：彭汝礪
朝代：宋

讌處重尋舊，淹留怪此身。
是非方背俗，趨向且依仁。
講論青瑶重，文章白日新。
材謀强訓練，機務默經綸。
抱策期寧漢，潜輝豈避秦。
幽扉重蘚跡，永巷絕車轔。
奧域爭先到，夷途約荐臻。
方從三友益，肯顧一瓢貧。
學以充吾志，思期惠爾民。
如何迷要路，未得泛通津。
雖謂神龍屈，寧慚尺蠖伸。
廟堂方致理，巖穴肯遺人。
自顧蓬蒿跡，終非草莽臣。
佇期携素業，相與奉嚴宸。
執己清成雪，謀邦銳應斤。
力求三代治，追復在昌辰。
和濟叔冬字
作者：彭汝礪
朝代：宋

雨聲傳到耳，雪意盡窮冬。
氣味閑相愜，形骸病見攻。
冷呵詩筆凍，寒啜酒醅醲。
且劇紅爐飲，行聞古寺鐘。
和濟叔城上數篇·柏
作者：彭汝礪
朝代：宋

落盡桃花梅子英，一枝霜雪自光榮。
猛憐夜月紛紛影，頻聽秋風細細聲。
和濟叔城上數篇·梅
作者：彭汝礪
朝代：宋

城外人家梅子枝，細花欲出蒂開時。
光迷路逕雪應妬，香滿幽林鶑未知。
和濟叔城上數篇·芙蓉
作者：彭汝礪
朝代：宋

春風桃李繡朱闌，更插芙蓉待薄寒。
花萼未成騶從起，異時空作憩棠看。
和濟叔城上數篇·草
作者：彭汝礪
朝代：宋

草色初成城上春，春風步履襯浮雲。
踏青未得游人見，烟日遮藏待使君。
和濟叔小飲韵
作者：彭汝礪
朝代：宋

島嶼風迴北，滄溟月上東。
苦吟詩眼碧，小酌病顔紅。
城近更籌數，天寒斗柄中。
且安顔巷陋，無泣阮途窮。
和濟叔春日
作者：彭汝礪
朝代：宋

青衫日日逐埃塵，風雨今朝重惜春。
幽鳥數聲還近節，落花萬片正愁人。
十分潤澤生東畝，一丈波濤長舊津。
欲踏泥塗上城角，紛紛草色細如茵。
和濟叔燈花
作者：彭汝礪
朝代：宋

燈花一點照花枝，今夕相看孰是非。
冷艷幾時開密室，春光半夜到重闈。
稚兒戲蹙寒心落，羈婦爭持喜信歸。
寄語簾風莫催促，冷吟贏得看芳菲。
和瑛師
作者：彭汝礪
朝代：宋

去來的的然，莫道無來去。
烟蘿寶峰境，風月清源路。
雨漲沒滄洲，雲歸出孤嶼。
風便水亦便，非訟亦非訴。
和瑛師
作者：彭汝礪
朝代：宋

江湖日夜著東流，水上乾坤一點浮。
隔浦雲山隨客步，近村花竹慰人愁。
同舟自有林宗在，結社還須惠遠游。
酒興正酣歸更懶，坐看凉月上滄洲。
和瑛師
作者：彭汝礪
朝代：宋

澤國春初好，江城雨易昏。
繫舟林下寺，步屧水邊村。
法悅長如此，詩情剩欲論。
歸心師莫問，一旆正翻翻。
和瑛師·其一
作者：彭汝礪
朝代：宋

山花時復對行舟，想笑行人易白頭。
流水盡窺春燕舞，近山晴見暮雲收。
和瑛師·其三
作者：彭汝礪
朝代：宋

江城雙鯉得詩筒，應念勞勞夢幻中。
雷電自知生有限，波瀾還悟物無窮。
和瑛師·其二
作者：彭汝礪
朝代：宋

篇章近日更騰掀，字字含容八萬門。
臨水可憐人則遠，浮雲澄淡月黄昏。
和白酒
作者：彭汝礪
朝代：宋

村醪薄滋味，市俗固安便。
酃水東湖咏，青囊杜甫錢。
宴遊知有地，塵俗自非仙。
我醉非關飲，昏昏坐欲眠。
和祖道京淮道中
作者：彭汝礪
朝代：宋

馬頭一日對青山，萬里歸心插羽翰。
暮雨晚晴風轉急，京淮亦自苦春寒。
和祖道募耕者赴西北
作者：彭汝礪
朝代：宋

朝廷今日重農耕，勸募招懷有度程。
四海田疇須墾闢，萬箱菽粟看流行。
和祖道國門外文淵子至東父餞席上贈別
作者：彭汝礪
朝代：宋

行李隨長道，飄蓬笑賤官。
望雲瞻白日，臨水看驚瀾。
鳥語如知節，花開尚怯寒。
莫嫌春色淺，留到後園看。
和祖道渡江
作者：彭汝礪
朝代：宋

歸上慈親酒一觴，吾榮不啻插麾幢。
雨沾馬轡行春野，風滿舟檣泛曉航。
江路好山隨步履，人家流水照軒窗。
梅仙不怪多詩思，鶑語紛紛燕子雙。
和祖道見致政王中允題壁
作者：彭汝礪
朝代：宋

里巷參差一水間，水邊相失復三年。
舊題想見風規好，清隠傳聞志尚賢。
道路尚能談舊事，林泉寧復掛塵緣。
遲回祿仕予真怯，不獨無君郭外田。
和程秀才望五老峰
作者：彭汝礪
朝代：宋

憶步靈芝望翠巒，扁舟今入望中山。
沾濡曉霧仙衣濕，點綴春苔鶴髮班。
幽谷靜聞寒布落，重崖晴見暮雲還。
世途正爲聲榮困，誰伴蒼顔老此間。
和穎叔寄佛印·其一
作者：彭汝礪
朝代：宋

有客寄詩南雍州，清新全占峴山秋。
官名便據非常寵，文學元居第一流。
雲近蛟龍朝丈室，夜寒星月宿重樓。
知公有勇斷鼇足，到彼不須騎虎頭。
和穎叔寄佛印·其二
作者：彭汝礪
朝代：宋

憶留鐵甕城經夏，却泛金山寺看秋。
鐘梵去隨滄海遠，樓臺低湧大江流。
波瀾隠約開龍國，烟霧分明見蜃樓。
他日上方容聽法，不應疑我皺眉頭。
和穎叔游宗華并一絕奉呈
作者：彭汝礪
朝代：宋

回環萬竹鎖烟霞，步履遲留問故家。
我向利名心最薄，青雲合得舊生涯。
和章承議通判來章
作者：彭汝礪
朝代：宋

近水班荆坐，緣山拄杖行。
雲烟窺勝概，風雨聽寒聲。
久累維摩病，多慚衛玠清。
波瀾終未息，衮衮共勞生。
和粹老雲居之句·其一
作者：彭汝礪
朝代：宋

重陽不醉籬邊菊，故老匡廬訪遠公。
信筆更題詩滿葉，總隨流水出雲中。
和粹老雲居之句·其三
作者：彭汝礪
朝代：宋

顛倒縱橫如彼何，清詞麗句不妨多。
維摩亦漫稱居士，木榻堪憐似老婆。
和粹老雲居之句·其二
作者：彭汝礪
朝代：宋

海上句麗百衲衣，天南身毒一笻枝。
臥龍獨樂愁爲雨，今問龐公過在誰。
和粹老雲居之句·其四
作者：彭汝礪
朝代：宋

雲中笑語覺風生，摩詰今時令獨行。
摇首誰能拜彌勒，皺眉却合怕淵明。
和美叔學士
作者：彭汝礪
朝代：宋

早日清明氣鬰葱，翠輿朝出建章宮。
光回鷺羽雲霄外，翠滴荷衣雨露中。
苦愛平心似崔郾，預愁啟事愧山公。
酬詩自笑才慳澀，不似清微長養風。
和自遣
作者：彭汝礪
朝代：宋

春花競狼藉，暮鳥學啁嘲。
勁節松千尺，奇文鳳九苞。
杲之蓮府客，嵇紹竹林交。
欲看歸廊廟，胡然憶舊巢。
和致政侍郎書懷因寄贈侍親及鄧以中使計會剗刷軍器改途先之唐因寄是詩
作者：彭汝礪
朝代：宋

霧露星軺濕，塵埃羽檄馳。
君王非好武，天下合防危。
樂事難并合，浮生易別離。
頼知春好在，五日與君期。
和致遠
作者：彭汝礪
朝代：宋

過從準擬酒如澠，臘到春風次第生。
七日風流金勝好，九霄雨露錫銀罌。
和致遠學士游池·其一
作者：彭汝礪
朝代：宋

堤外波瀾浸彩霓，花間宮殿出高枝。
風高夭矯鳳飛去，雨止蜿蜒龍倒垂。
早晚烟霞相間雜，浮沉魚鳥並游嬉。
文王臺沼羣賢至，不比山陰祓禊時。
和致遠學士游池·其二
作者：彭汝礪
朝代：宋

岸岸垂楊障綠陰，時時好鳥囀清音。
昭回河漢波瀾闊，方丈蓬萊雨露深。
到處香烟濃作霧，誰家珠翠密成林。
爭標想見千人唱，聲入青雲畫鼓深。
和致遠學士韵
作者：彭汝礪
朝代：宋

落筆千人畏，揮談一坐傾。
竹林冬更好，星斗夜深明。
愛古情何遠，憂時氣未平。
老人無見解，祇願酒頻行。
和致遠登樓有感
作者：彭汝礪
朝代：宋

昔人已勸莫登樓，年少登樓應白頭。
鳷鵲雪殘冰尚泮，蓬萊雲靜月如流。
燈棚影闊明千里，樂部聲長在十洲。
萬物莫如公最樂，詩情應祇爲民憂。
和舅氏和仲游朱蘿洞·其一
作者：彭汝礪
朝代：宋

杳靄沖融烟雨間，攀躋經涉幾重關。
洞天見說非人世，何似蓬萊海上山。
和舅氏和仲游朱蘿洞·其三
作者：彭汝礪
朝代：宋

村北村南幾往回，雲中咫尺見崔嵬。
今時不似維摩詰，指掌能移妙喜來。
和舅氏和仲游朱蘿洞·其二
作者：彭汝礪
朝代：宋

松竹山風吹我衣，溪寒細雨落霏霏。
琴聲彷彿窺幽趣，若到無弦意轉微。
和范學士·其一
作者：彭汝礪
朝代：宋

紅塵投老倦征鞍，夢寐清規祇厚顔。
論德每疑觀大水，言詩曾賦仰高山。
退之自處軻雄後，甫也當居揚馬間。
知止舊風衰久矣，只今須合爲公還。
和范學士·其二
作者：彭汝礪
朝代：宋

酒榼棋枰足燕閑，市朝愁復抗塵顔。
曾非學道隨東魯，可怕移文累北山。
花燭園林春半際，烟波亭榭水中間。
籃輿想見公游處，潁水何時聽我還。
和范學士韵·其一
作者：彭汝礪
朝代：宋

大府池臺能近郭，鄰家花木巧當顔。
叢篁著雨初成徑，巨石浮烟恰是山。
御氣即能馳碧落，戰文誰敢敵黄間。
樂天自得三無慍，易地何殊五不還。
和范學士韵·其七
作者：彭汝礪
朝代：宋

南陽雖好遠江干，襄沔歸來失病顔。
雨霽遠浮清漢水，雲歸深見上方山。
傷心蜀主君臣際，回首龐公父子間。
薄暮樓頭待明月，笛聲時見釣舟還。
和范學士韵·其三
作者：彭汝礪
朝代：宋

日華苒苒在波瀾，水色依依照面顔。
漢上仙槎浮八月，海中金闕隠三山。
芙蓉開席成陰處，楊柳維舟倒影間。
景物向人情不淺，頻將風月送公還。
和范學士韵·其九
作者：彭汝礪
朝代：宋

風雨先催十月寒，顧瞻言邁祇悲顔。
二天舊澤流淮水，五色新文照楚山。
我病欲歸虜使重，君行合在侍臣間。
潁川莫厭次公去，宣室方思賈誼還。
和范學士韵·其二
作者：彭汝礪
朝代：宋

先生亡子衆推賢，號慕今猶似慟顔。
西竺嘗言空是色，南華亦笑澤藏山。
由來世事無窮處，畢竟人生在幾間。
看著江流長泛泛，可言逝水不知還。
和范學士韵·其五
作者：彭汝礪
朝代：宋

南陽五月飽偷安，報政無聞祇汗顔。
平日髠鉗盈狴犴，豐年盜賊出丘山。
簿書細碎晨昏事，弦誦寂寥庠序間。
但見潁川多鳳集，仍知合浦有珠還。
和范學士韵·其八
作者：彭汝礪
朝代：宋

起照青銅已鬢斑，早衰不似舊容顔。
塵埃苒苒行其野，霜雪紛紛陟彼山。
稍憶輟耕棲壠上，不堪待罪久行間。
陽臺自笑雲無定，華表應疑鶴未還。
和范學士韵·其六
作者：彭汝礪
朝代：宋

豈有微功答謬恩，尚思榮祿慰慈顔。
心誠似水知宗海，事責如蚊欲負山。
資性僅同中以下，行能未及二之間。
木桃每屈言爲贈，祇恐瓊瑶未足還。
和范學士韵·其四
作者：彭汝礪
朝代：宋

清香一炷意超然，萬事無緣更動顔。
野鳥銜花來丈室，烟蘿招月出遙山。
居方不礙游方內，住世還如出世間。
却笑晚年貪著事，野邊湖外夜忘還。
和莘老元日時改元豐·其一
作者：彭汝礪
朝代：宋

天以元豐號太平，新年風物兆康寧。
農人待種滂沱雨，太史仍占潤澤星。
初日浮陽臨夏屋，宿霜澄澈照寒廳。
玉津池北池南路，還擬同探柳眼青。
和莘老元日時改元豐·其二
作者：彭汝礪
朝代：宋

衣冠投曉賀元正，草木欣欣共晏寧。
玉歷已開新歲日，璿璣猶數去年星。
風流豈遂同烏府，香火還來共水廳。
漸老莫驚頭欲白，公名久已在丹青。
和莘老城東齋祠·其一
作者：彭汝礪
朝代：宋

鬰鬰葱葱佳氣中，曉天春霧濕濛濛。
山川更洗崇朝雨，草木還催二月風。
樂國地開金色界，容臺人在水晶宮。
長年飽食知無補，尚有私誠祝屢豐。
和莘老城東齋祠·其二
作者：彭汝礪
朝代：宋

天上春來今幾時，園林已自足光輝。
桃心欲放輕紅出，柳眼初分嫩綠歸。
解凍暖風吹浩蕩，養花新雨落霏微。
知君準擬多行樂，佳句何妨及繡衣。
和蔣孝嚴江行
作者：彭汝礪
朝代：宋

江爲雨頻增浩蕩，物因霜重益凄凉。
千年老木戰風色，萬里澄波浮日光。
梅萼半紅渾臘意，麥田微綠已春陽。
欲留佳賞無樽酒，空引詩魂百尺長。
和蔣深甫雷亭韵
作者：彭汝礪
朝代：宋

巉巖巨石藏蛟龍，石破龍歸舊迹空。
風生江面激驚浪，雨歇天涯橫斷虹。
高吟獨據一老木，遠望喜見雙飛鴻。
蹤步忽逢溪上叟，忘言疑是渭濱翁。
和蜀公家居
作者：彭汝礪
朝代：宋

平湖三月水猶寒，霜鑑冰壺照玉顔。
柳暗何如江上路，雲深不礙海中山。
春風鳬雁窺青瑣，晚日波濤在白間。
景物會招山簡醉，時時倒着接䍦還。
和謁孝肅祠堂
作者：彭汝礪
朝代：宋

聲容不見見靈祠，眷惜徘徊重嘆咨。
樵牧萬家歌舊澤，簪紳百拜望英資。
深圖遂失商霖遠，清論空隨海月垂。
欲拾緒言嗟未得，風流喜讀大夫碑。
和通判承議
作者：彭汝礪
朝代：宋

水邊人不到，吾與子同行。
始見游魚樂，時聞幽鳥聲。
山如仁者靜，風是聖之清。
擬買扁舟去，江湖老此生。
和通判朝奉宋丈·其一
作者：彭汝礪
朝代：宋

塵事如毛日日生，故園久擬問歸程。
飛鵬怒薄扶摇上，病驥饑尋巀嵲行。
綠野盡頭迷漢水，白雲深處是樊城。
私懷借問何其似，祇看摇摇車上旌。
和通判朝奉宋丈·其二
作者：彭汝礪
朝代：宋

未忍田間老此生，衰遲已覺怯修程。
頻頻彼似鸒斯黨，踽踽吾非杕杜行。
雲影晝迷芝嶺路，水聲夜到鳳林城。
僕夫不見人憂思，未曉匆匆已抗旌。
和通判章承議·其一
作者：彭汝礪
朝代：宋

决勝從容樽俎間，一軍爭死不知還。
拔旗往蹈烏丸壘，杖箠橫封函谷關。
畫像麒麟天上閣，銘功雞鹿雪中山。
我榮不與諸公比，歸見慈親一解顔。
和通判章承議·其二
作者：彭汝礪
朝代：宋

盧商舟淅兩岐間，四月軍行八月還。
龜息不妨窺道奧，鼠偷無敢近禪關。
雲迷漢水滄浪水，雨溼蒲山岌嶪山。
曷日與君同此樂，清言猶可慰衰顔。
和運幹奉議見贈元韵
作者：彭汝礪
朝代：宋

沉碑萬山脚，騎馬習池頭。
元凱亦過慮，山公聊自謀。
青烟鹿門浄，黄竹鳳林秋。
興廢不可問，登臨徒百憂。
和都官看雪·其一
作者：彭汝礪
朝代：宋

孤城带雪望天涯，瀟灑風情自一家。
景物尚嗟春意滿，雨枝零落不成花。
和都官看雪·其二
作者：彭汝礪
朝代：宋

朔風吹雪落雲端，臘意春容盡苦寒。
收拾濁醪成一醉，悵無絲竹借餘歡。
和鄒漢廣見寄
作者：彭汝礪
朝代：宋

征旆飛飛度夕陽，畫橈隠隠照溪光。
白雲點綴千峰綠，青女摧殘萬葉黄。
林外小花留蛺蝶，岸邊深藻宿鴛鴦。
滄浪可愛須沉醉，詩老無疑緩報章。
和題浄慈寺
作者：彭汝礪
朝代：宋

已失禪關治，空嚴古殿尊。
佛香塵草莽，僧飯飽魚豚。
萬竹藏秋色，豐碑落燒痕。
廢興俱物鑑，誰似語公孫。
和題真相院
作者：彭汝礪
朝代：宋

山色隨行止，溪聲滿見聞。
燈花秋寂淡，香火夜氛氳。
野色迷修竹，厨烟長白雲。
大夫材力健，故寵寺僧懃。
和館閣諸公游池韵
作者：彭汝礪
朝代：宋

達士超然獨若遺，賦詩行酒似兒嬉。
一盃相屬非人力，四者難并異昔時。
高柳去隨波鬭綠，啼鶑未與燕爲期。
春晴豈但羣公樂，萬物紛紛總自私。
和馬太守五首·五老峰
作者：彭汝礪
朝代：宋

不到匡廬今幾年，幽亭縱目意茫然。
蒼顔想像重湖外，翠色參差落照前。
潤澤爲霖功及物，堅高作柱勢參天。
使君筆墨真能賦，不必須憑繪畫傳。
和馬太守五首·寒林
作者：彭汝礪
朝代：宋

平林十里看深秋，疏影橫斜翠欲流。
日晚小舟維別浦，天寒飛鳥浴滄洲。
傍山畦徑村村遠，近水軒楹事事幽。
欲賦祇慚非太白，酒巵獨覬一朝酬。
和馬太守五首·水雲
作者：彭汝礪
朝代：宋

萬竹娟娟一徑開，禪師當日爲誰栽。
本支間出爲龍去，秀實長留待鳳來。
揮袂好風能應接，杖藜棲鳥誤驚猜。
公游豈得如嵇阮，禁省方歸治劇材。
和馬太守五首·澄心亭
作者：彭汝礪
朝代：宋

逸老初開池上亭，使君鐘鼓樂新成。
寶林自有湖山助，定水何曾風浪生。
雨過淡雲迷島嶼，日長幽鳥下簷楹。
扁舟遠泛滄浪碧，可避時人笑獨清。
和馬太守五首·翠玉
作者：彭汝礪
朝代：宋

平湖如鑑見寒林，誰作高亭據靜深。
到海水源終有本，從龍雲影自無心。
芰荷一片隨幽賞，鸂鶒雙飛近醉吟。
顧我倦游歸欲早，寒門獨覬數窺臨。
問侗
作者：彭汝礪
朝代：宋

知現維摩病，莫淫皇甫書。
去歸吾未可，調治爾何如。
眼忌時時拭，頭便日日梳。
首先懲忿怒，次第學呵噓。
問龔深之疾往復·其一
作者：彭汝礪
朝代：宋

未識先生病所因，調料想亦費精神。
無人可問維摩疾，顧我徒知管仲貧。
未肯一經終皓首，不應千里漫思蓴。
藤床臥對爐烟細，想岸淵明漉酒巾。
問龔深之疾往復·其三
作者：彭汝礪
朝代：宋

丈室寬閒獨病身，一經反覆足怡神。
漫從方外論空色，笑與人間共賤貧。
菊有細花浮楚醴，魚無圓鯽煮吳蓴。
初凉願與厭厭飲，預判荒荒月滿巾。
問龔深之疾往復·其二
作者：彭汝礪
朝代：宋

居士如泡如焰身，目前應接亦非神。
枝辭自已知吾拙，飽學誰能笑子貧。
午飲頻來同鱠鯉，朝虀漫說欲羹蓴。
黄昏急雨秋風溼，想見青燈一幅巾。
喜徐景宗秀才至
作者：彭汝礪
朝代：宋

久客羈栖正無頼，故人邂逅一相逢。
紅泥綠酒方沈醉，白雪清吟未款從。
昏翳忽收塵耳目，歡欣爭入病顔容。
秋風且醉江山碧，莫縱離愁到客悰。
喜擇之子文至桐江次伯兄韵
作者：彭汝礪
朝代：宋

病夫憔悴浙江邊，誰惻窮途舊橐單。
尺素不聞傾塞雁，扁舟未至望沙灘。
羈栖久客情無頼，邂逅相逢意倍歡。
幽夜冥冥思取火，與君同取白榆鑽。
喜文淵登第因寄二篇·其一
作者：彭汝礪
朝代：宋

春風吹詔落天涯，喜聽君榮及盛時。
桂籍功名知自取，雲臺事業舊相期。
騏驎有力爭千里，燕雀無才寄一枝。
士稚果能先越石，蘇秦應欲憤張儀。
喜文淵登第因寄二篇·其二
作者：彭汝礪
朝代：宋

十年共力詩書學，萬里相期將相科。
白屋自知難掩抑，青山聊得慰蹉跎。
寵榮未有如君早，衰病爭加若我何。
燈下無人知此意，獨鳴寒劍一悲歌。
嘆交
作者：彭汝礪
朝代：宋

兒童不可近，况復與之親。
薤露不終刻，松風知幾春。
嚬嚬徒滿目，切切竟何人。
誦罷鶑鳴詠，空餘涕滿巾。
嘗約誼父同游龍泉奔走失期故作是詩奉和元韵
作者：彭汝礪
朝代：宋

野寺幽幽隠翠嵐，山川形勢盡東南。
吟隨野竹吾懷愜，醉啜溪泉此意堪。
樂事難并真可惜，登高能賦亦曾諳。
游從欲盡林間勝，雨氣渾渾滿古潭。
四方
作者：彭汝礪
朝代：宋

四方難綴游人足，萬里無嗟客子蓬。
紅滿桃花生細浪，白翻蘋葉起清風。
路當吳楚塵相接，源出淮夷勢未窮。
聞說夜吟清不盡，月明如近水晶宮。
四月七日出城西見河中資政侍郎遇中叔聯騎入池南門行東北隅以歸各賦一首
作者：彭汝礪
朝代：宋

一過西城首一迴，經年欲往限塵埃。
薔薇露溼春猶在，楊柳烟深曉未開。
雨後波光浮渤澥，雲中山色隠蓬萊。
與君馳馬競東北，也道曾來池上來。
圍爐分題得書屏
作者：彭汝礪
朝代：宋

巧製方還曲，黄編卷復舒。
廢興千古意，窮達一屏書。
光素侵殘雪，塵埃拂蠹魚。
粗官久不用，慎勿怨相疏。
在合肥幕中有作
作者：彭汝礪
朝代：宋

幕府開雄盛，朋游望俊髦。
雙松鬭冰雪，一鶚出蓬蒿。
春雨吟花蒂，秋霜擘蟹螯。
山川留翰墨，天地入風騷。
感慨驚多變，微生病一號。
酒巵餘寂淡，詩筆惠英豪。
憂思生心腑，塵埃上鬢毛。
簿書今日困，道路此身勞。
小雨開濡滯，清飈散鬰陶。
小亭山可見，由此欲登高。
城上
作者：彭汝礪
朝代：宋

孤城縱目盡南東，山轉溪回翠且重。
雲際靜浮濱漢水，林端清送上方鐘。
今時漢北無雛鳳，當日襄南有臥龍。
萬事廢興無足問，登臨吾樂正從容。
城上懷古
作者：彭汝礪
朝代：宋

水漲藏舟浦，雲浮偃月城。
寒蕪隨地遠，漫水與天平。
險阻生姦僞，乾坤入聖明。
杖藜登絕徑，談笑不忘情。
城東行事去李簡夫甚邇可以卜見而俱有往返之禁因戲爲歌馳寄
作者：彭汝礪
朝代：宋

故人咫尺水東頭，我欲見之心悠悠。
有足欲往不自由，形骸靜對鶑花留。
我思肥陵昔之游，雲霧密鎖城上樓。
把酒待月生海陬，月到行午醉未休。
濡須南池水中洲，脫帽散髮尋漁舟。
夕陽扶欄持釣鈎，白蘋風起寒颼飀。
別來紛紛幾春秋，彼此待盡棲林丘。
滴淚落水東爭流，肺肝雖大不容憂。
殘息乃復如懸疣，得官相望真如囚。
李夫子，借使復得把酒與子飲，其樂還如昔時不。
我今鬢髮已絲志已偷，力不能前鈍如牛。
泡浪亦悟吾生浮，尚壯欲以華簪投。
日月逐逐同傳郵，何用自與身爲矛。
我歌草草子須酬，欲讀子歌銷我愁。
城東謝氏園亭即席上沖元
作者：彭汝礪
朝代：宋

小小林亭花竹幽，低徊似擬慰公愁。
相看劇飲終無緒，坐歎風光信水流。
執中學士以蔬菜見貺戲寄小詩
作者：彭汝礪
朝代：宋

貸粟監河公自貧，蔬菹投我覺情親。
不須乞飯去香積，誰會獻芹如野人。
維笋及蒲全似古，式歌且舞恰當春。
投閑即擬同公醉，莫道無魚可及賓。
塞外冬至
作者：彭汝礪
朝代：宋

今年至日是今朝，日影方長路更遙。
霜雪辛勤白榆塞，鵷鴻悵望紫宸朝。
陰冥丘壑雲長暗，陽觸淵泉凍欲銷。
欲問春來消息近，幾多垂柳在溪橋。
壯心
作者：彭汝礪
朝代：宋

銳氣銷磨一水平，壯心非欲避功名。
窮通有屬都天意，憂樂無端自物情。
拂地延留山月影，褰簾收拾水風聲。
清吟又得松陵侶，誰惜花前酒重傾。
夏六月公濟與弟六人游安國竹園某有詩
作者：彭汝礪
朝代：宋

萬竹紛紛光欲流，花亭况在竹林幽。
陰藏絕徑爲深谷，風起炎天見早秋。
此地遂爲千畝勝，吾儕非止七賢游。
清凉可愛無朝夕，無問昏鴉故未休。
夏景
作者：彭汝礪
朝代：宋

朱明猶自有春天，野色逢迎定灑然。
蕉葉莫虛停酒盞，杏花頻委寄詩牋。
夜坐
作者：彭汝礪
朝代：宋

日夕孤蟾上，天寒萬象低。
苦吟聞夜漏，端坐聽晨雞。
大道非無逕，青雲自有梯。
更須極幽隠，慎勿嘆羈棲。
夜坐家人乞詩
作者：彭汝礪
朝代：宋

憔悴蓬門學，塵埃布褐身。
一官偶今日，相顧守吾貧。
上國恩波重，高門鬢雪新。
豈無忠孝論，子細遺良人。
夜坐謹成小詩呈晦堂心老
作者：彭汝礪
朝代：宋

修鍊清徹骨，斡旋幽入神。
寸絲縛九虎，一指掛三鈞。
丈室夜忽旦，寒崖冬自春。
師乎何所命，學佛亦非人。
夜泊睦州桐江
作者：彭汝礪
朝代：宋

一水連銀漢，千山擁古城。
客乘清夜息，舟倚碧溪橫。
皓月危峰影，清風細浪聲。
嘔啞殊俗語，慘淡異鄉情。
途旅淹時月，羈窮獨弟兄。
剛腸雙古劍，蕩跡一流萍。
道路人皆厭，風波我亦驚。
胡爲甘險阻，所得喜豪英。
俗眼無相笑，吾非逐利名。
夜登竹亭
作者：彭汝礪
朝代：宋

碧玉多朝風，蕭灑不及夜。
滄溟月飛出，碎影如刻畫。
愛君有素節，霜雪不凋謝。
無言靜相對，似欲聞情話。
城上已三更，欲歸猶未罷。
大小沙陀·其一
作者：彭汝礪
朝代：宋

南障古北口，北控大沙陀。
土地稻粱少，歲時霜雪多。
古來常用武，今日許通和。
豈乏驃姚將，君王悟止戈。
大小沙陀·其二
作者：彭汝礪
朝代：宋

大小沙陀深沒膝，車不留蹤馬無跡。
曲折多途胡亦惑，自上高岡認南北。
大風吹沙成瓦礫，頭面瘡痍手皴坼，下带長烟蔽深驛。
層冰峨峨霜雪白，狼顧鳥行愁覆溺。
一日不能行一驛，吾聞治生莫如嗇。
大暑息林下
作者：彭汝礪
朝代：宋

溪流轉東西，日色不可障。
水風鼓炎熱，如坐蒸炊上。
幽林隤山谷，弛楫沒清曠。
行矣難少留，白雲在吾望。
大暑道中
作者：彭汝礪
朝代：宋

高堂臥清風，顧我豈不欲。
王事不可緩，驅車冒炎酷。
赤日暴形骸，毛髮幾焦禿。
義命有固然，勤勞不爲辱。
大笑
作者：彭汝礪
朝代：宋

大笑花開傾屈卮，狂來不惜典春衣。
飄浮世態知惟我，淡泊天真得者稀。
雲漢露寒沾玉液，江天風靜拂金徽。
樽罍易竭情無盡，海岳蒼茫一夢飛。
天保弟被薦繼得子因寄是詩
作者：彭汝礪
朝代：宋

雁足書何速，燈花喜更頻。
桂攀天上近，珠入掌中新。
驥種仍多子，龍標又得人。
賀觴俱見在，留待禁城春。
天寒欲雪不可出門君時在城中促庭佐來君時柬云庭佐掉頭云未來因馳寄
作者：彭汝礪
朝代：宋

伯兮引領望不斷，叔也掉頭云未來。
事事傷心無說處，終朝眼合不能開。
奉使丹陽途中雜言
作者：彭汝礪
朝代：宋

黄鳥頻來傍水飛，杜鵑何故向人啼。
短亭尚見臨漳在，新水蒼茫路欲迷。
奉使湖南遇雨寄叔宜
作者：彭汝礪
朝代：宋

暮雲不肯破重陰，祇繫萱堂夜夜心。
馬上北風吹淚落，細隨疏雨溼衣襟。
奉別張伯逢先生
作者：彭汝礪
朝代：宋

强鞭駑蹇逐塵蹤，百駕方成跬步功。
天地有心成草木，蚊蠅無力負衡嵩。
紛然又見瓜期及，晚矣猶思吾道東。
一寸古心長自歉，依依餘恨滿西風。
奉和提點少卿來章
作者：彭汝礪
朝代：宋

場屋當年翰墨親，故鄉相別九年春。
相如舊有凌雲賦，居士今惟凈法身。
素節直須深愛惜，高材未必竟沉淪。
祇疑龍去須爲雨，不似區區尺蠖伸。
奉和施禽魚食復賡一章
作者：彭汝礪
朝代：宋

南方有國號清凉，人好禽魚性亦良。
在藻日分香積飯，銜花時繞浄明床。
濠梁孰謂安知樂，大澤吾能不亂行。
但得養魚如養己，相濡仍不似相忘。
奉寄深之學士子開侍郎
作者：彭汝礪
朝代：宋

萬國承平道更尊，君王取士夙臨軒。
雕蟲立廢賈馬賦，發策跂聞晁董言。
蘭艾同榮春靄靄，魚龍欲化海渾渾。
風流想見東華路，夾道傳呼看狀元。
奉懷深父學士友兄·其一
作者：彭汝礪
朝代：宋

泛泛公舟何所之，江湖不似月相隨。
關西夫子吾所畏，河上丈人今所思。
蓬髮白如相別日，菊花黄似去年時。
看花欲飲竟無味，不是貧家缺酒巵。
奉懷深父學士友兄·其二
作者：彭汝礪
朝代：宋

看山更飽更無厭，野色雖寒亦不嫌。
風作浪頭高突兀，雲埋雨脚細廉纖。
一雙遠岸釣魚艇，三尺近村沽酒帘。
海上浮舟憶彭蠡，門前栽柳舊陶潜。
奉招正仲
作者：彭汝礪
朝代：宋

槎頭鯿熟物且旨，竹葉酒清人可思。
臨水登高終日待，此心祇有楚山知。
奉答諸兄弟詩韵
作者：彭汝礪
朝代：宋

饑渴相期侍板輿，途中千萬數脂車。
浮生本自雲無定，白髮新來雪不如。
原上脊令知望汝，洲前鸚鵡看題書。
愁腸日有平安信，祇問江頭雙鯉魚。
女媧廟
作者：彭汝礪
朝代：宋

高山婉轉一千尋，百拜靈祠淚滿襟。
今日幾人能似帝，辛勤長有補天心。
婦人面塗黄而吏告以爲瘴疾問云謂佛粧也
作者：彭汝礪
朝代：宋

有女夭夭稱細娘，真珠絡髻面塗黄。
華人怪見疑爲瘴，墨吏矜誇是佛粧。
子發南樓餞穎叔適以使事出行因寄拙句
作者：彭汝礪
朝代：宋

溪山遠遠綠如如，坐想南樓縱目初。
相別無緣看楊柳，贈行不敢愛瓊琚。
浮生稍自嘗艱險，遠道非關畏簡書。
雲去正凝千里目，雁來能寄一行歟。
子直見和前韵因復之·其一
作者：彭汝礪
朝代：宋

平時祇畏才無敵，今日方知器有餘。
一第已多新宦况，潜思猶入舊田廬。
鳳凰固合栖阿閣，騏驥誰令駕鼓車。
千里青雲今至矣，願傾深畫盡傳予。
子直見和前韵因復之·其二
作者：彭汝礪
朝代：宋

淹延未得共山居，愁積胸腸萬斛餘。
致遠自傷無巨翮，臨危誰肯借安車。
油幢金印男兒事，碧水青山隠者廬。
窮達計謀今已决，故人天際亦思予。
子育見冰開因去雄州南池想亦泮矣
作者：彭汝礪
朝代：宋

應是南湖冰已開，雲中想見小蓬萊。
東君且莫催花發，留待朱顔使者來。
子育見和前韵因寄君宜弟·其一
作者：彭汝礪
朝代：宋

滎陽知汝已還都，未得陳橋別後書。
頭鬢不干霜雪事，冬來一似草彫疏。
子育見和前韵因寄君宜弟·其二
作者：彭汝礪
朝代：宋

東風吹雪滿千山，便似江南料峭寒。
天意人情終是別，漸知風日近長安。
宋履中示月桂佳篇并聖俞詩因賦四韵
作者：彭汝礪
朝代：宋

古人種花昔已老，後人種花今更好。
聽詩令人饑頓飽，歎息古人不可到。
庭中花落君勿掃，醉飲全勝藉幽草。
白髮不嫌花壓帽，寄聲我友車先膏。
宿圓通寄佛印
作者：彭汝礪
朝代：宋

丈室燈寒夜未眠，竹間流水聽涓涓。
試看石耳峰頭月，何似雲居天上圓。
宿舒州境上
作者：彭汝礪
朝代：宋

江淮五月水涵涵，稍繫扁舟宿翠嵐。
半夜月明風轉北，五湖歸思滿雙帆。
宿萬孝子家
作者：彭汝礪
朝代：宋

昔人迴車勝母里，今我枉步孝子家。
天寒日暮林谷暗，回旋道路甘泥沙。
高臺隆隆起門戶，松檜夾逕清陰斜。
縣官把燭讀碑字，夜闌相視生咨嗟。
今我爲詩語萬氏，萬事成難敗之易。
爾家承承今幾年，勉旃無爲先世累。
宿鄧橋
作者：彭汝礪
朝代：宋

一舍山頭路，數家溪上村。
泥塗淹白晝，風月宿黄昏。
松徑笙簧雜，蛙池鼓吹喧。
寂寥無酒興，迢遞有歸魂。
宿金鈎
作者：彭汝礪
朝代：宋

絕域三千里，窮村五七家。
雲深無去雁，日暮有棲鴉。
霧擁雲垂野，霜連月在沙。
夜長無復寐，寂寞聽寒笳。
寄二弟時在白彪莊·其一
作者：彭汝礪
朝代：宋

携篋戴星去，荷鋤衝雨行。
隄防詢故老，銍艾倚新甿。
移竹三千箇，添松一萬莖。
但能逃凍餓，吾不慕公卿。
寄二弟時在白彪莊·其二
作者：彭汝礪
朝代：宋

伊尹初耕野，兒寬自带經。
故須聊假手，無或甚勞形。
曲曲水如带，峨峨山似屏。
夜窗吟更老，不負讀書聲。
寄伯兄兼問子文·其一
作者：彭汝礪
朝代：宋

富貴浪圖雖汩汩，詩書餘力尚桓桓。
聖門一室相從易，世路多岐欲合難。
儀鳳穩依深閣宿，老蛟寒即碧溪蟠。
青雲有侶歌魚藻，空谷無朋唱考槃。
緣木退藏沖漢翼，扁舟歸整釣鼇竿。
臨風願聽王陽仕，洗手思彈貢禹冠。
寄伯兄兼問子文·其二
作者：彭汝礪
朝代：宋

壯志當年欲請纓，孤蹤今日尚飄萍。
塵埃易染羈容黑，氣義難邀俗眼青。
馮客劍寒長自擊，伯牙弦古欲誰聽。
風雲勇膽馳燕塞，社稷丹心望漢庭。
思入鶺原愁四散，夢馳鶑谷涕雙零。
客悰願託詩情見，吟盡清宵卒未醒。
寄佛印
作者：彭汝礪
朝代：宋

菩薩化成瑶象車，超騰倏忽到雲居。
提携滿鉢雕胡飯，供養一簞明月珠。
稱我姓名日專甲，問師安否近何如。
即今無病無言說，還有人能致問無。
寄佛印禪師
作者：彭汝礪
朝代：宋

遣奴持書問雲居，我今持節行匡廬。
請服磨衲大牛車，來飯香積及雕胡。
舍施琥珀及珊瑚，滄海徑寸之明珠。
師應問吾今何如，謂方據案治文書。
較量貴賤調盈虛，擒取猾吏如捕狐。
夜凉飲酒一百壺，醉視萬物渾錙銖。
雲居若言太粗疏，謂我寄聲謝云吁。
寄公權
作者：彭汝礪
朝代：宋

靈源起幽谷，蕭灑與秋宜。
世事有窮處，泉聲無盡時。
流沾一山足，澤入萬田滋。
祇恐明朝別，清風到夢思。
寄十二十四弟
作者：彭汝礪
朝代：宋

有弟有弟各一隅，萬里不見徒嗟吁。
江湖春色又歸矣，庭檻花枝還有無。
欲寄我聲無鯉魚，欲寫我恨無酒壺。
開編一見鶺鴒詩，潸然淚落如真珠。
寄友人
作者：彭汝礪
朝代：宋

漢上近多雨，江頭應好風。
想君當此際，掛席隨孤鴻。
翔龍壓大浪，畫鷁凌長空。
男子四方志，生時射桑蓬。
爾來何遲遲，吾憂祇忡忡。
安得百頃田，稍鄰五老峰。
早賦歸去來，同爲採芝翁。
寄叔宜弟
作者：彭汝礪
朝代：宋

春風隨意自東西，可愛初春燕子飛。
池外牆頭花好在，會應留著待君歸。
寄史司理
作者：彭汝礪
朝代：宋

日就妻孥問藥囊，鏡中自笑鬢毛蒼。
詩編欲乞閑方記，茶面親題病未嘗。
飲量無涯傾北海，風情不薄念東陽。
終篇未盡相望意，洗耳風前遲報章。
寄君時
作者：彭汝礪
朝代：宋

豈不有性靈，稍可學操縵。
公私足憂責，耗蠹幾大半。
馳驅寢食廢，真自殘軀幹。
叔兮識至理，真僞不可亂。
讀書老不輟，夜坐頻達旦。
特立無倚著，剛嚴實予憚。
歲時有多少，每復愁分散。
顧瞻鶺鴒飛，俛仰發浩歎。
安得桑麻田，穀粟粗可飯。
晨昏侍萱堂，綵服何粲粲。
箴切庶寡尤，詩書恣娛玩。
相從不相離，如彼鴻與雁。
寄君時·其一
作者：彭汝礪
朝代：宋

綵服當年尚黑頭，鳴鐃打鼓下揚州。
老來却到經游處，一曲烟波一曲愁。
寄君時·其二
作者：彭汝礪
朝代：宋

今年秋是去年秋，自是今游非昔游。
晚日西風吹淚落，逡巡想已到揚州。
寄君時一章章四句二章章三句二章章五句·其一
作者：彭汝礪
朝代：宋

我治斯何，曰治吾身。
我事斯何，曰事吾親。
寄君時一章章四句二章章三句二章章五句·其三
作者：彭汝礪
朝代：宋

我親載老，不知乎養志，孰云乎善事。
寄君時六章章四句·其一
作者：彭汝礪
朝代：宋

我思古人，克誠其心。
如陟于高，如臨于深。
寄君時六章章四句·其三
作者：彭汝礪
朝代：宋

勿謂道遠，我至之難。
我勇以前，人孰我先。
寄君時六章章四句·其二
作者：彭汝礪
朝代：宋

我處于中，而舍其偏。
我棄其零，而取其全。
寄君時六章章四句·其五
作者：彭汝礪
朝代：宋

勇兮勇兮，子我所器。
子誠不已，我今所畏。
寄君時六章章四句·其六
作者：彭汝礪
朝代：宋

子能吾取，吾誰之匿。
子銘于盤，以視朝夕。
寄君時六章章四句·其四
作者：彭汝礪
朝代：宋

勿謂過小，我姑爲之。
千里之差，始于毫釐。